title: Vesa-Matti Saarakkala

text: Saarakkala valittiin kansanedustajaksi ensimmäisen kerran vuoden 2011 eduskuntavaaleissa. Eduskunnassa hän on suuren valiokunnan ja sen työjaoston sekä perustuslakivaliokunnan ja valtion vakuutusrahaston valtuuston jäsen. Saarakkala oli ehdolla myös vuoden 2015 eduskuntavaaleissa, joissa hänet valittiin jatkokaudelle. 5. toukokuuta 2015 Saarakkala valittiin talousvaliokunnan puheenjohtajaksi. Saarakkala jättää eduskunnan vuoden 2019 eduskuntavaaleissa.


title: Vesa-Matti Saarakkala

text: Saarakkala on naimisissa ja hänellä on kaksi lasta.


title: Tetrahydrogestrinoni

text: Tetrahydrogestrinoni (THG) on kemiallinen aine, joka luetaan anabolisiin steroideihin. Se tuli tunnetuksi Ateenan olympialaisten 2004 yhteydessä dopingaineena.


title: Tetrahydrogestrinoni

text: THG oli käytännössä ensimmäinen puhtaasti dopingiin kehitetty aine. Aikaisemmin esiintyneet dopingaineet ovat joko luontaisia tai lääkeaineiksi kehitettyjä. THG on endometrioosiin käytetyn gestrinoni-nimisen lääkeaineen johdos.


title: Tetrahydrogestrinoni

text: Yhdysvaltojen antidopingtoimikunta nimesi THG:n lähteeksi urheilijoiden ravinnelisiä valmistavan yrityksen. Sen arveltiin kehityttäneen THG:n jonka ei pitänyt näkyä silloisissa dopingtesteissä.


title: Tetrahydrogestrinoni

text: THG on sekä kansainvälisen antidopingtoimikunnan ("World Anti-Doping Agency") WADA:n että Suomen Antidopingtoimikunta ADT ry:n kiellettyjen aineiden listalla sekä kilpailu- että harjoitusaikana. THG:ta on testattu Suomen ADT:n testeissä vuodesta 2003.


title: Tetrahydrogestrinoni

text: Tetrahydrogestrinonin kemiallinen kaava on CHO, moolimassa 312,45 g/mol ja CAS-numero 618903-56-3.


title: Chester W. Nimitz

text: Chester William Nimitz (24. helmikuuta 1885 Fredericksburg, Texas, Yhdysvallat – 20. helmikuuta 1966 Yerba Buena Island, Kalifornia, Yhdysvallat) oli Yhdysvaltain ja liittoutuneiden Tyynenmeren joukkojen komentaja toisessa maailmansodassa. Hän oli kuollessaan viimeinen yhdysvaltalainen laivastoamiraali ("Fleet Admiral").


title: Chester W. Nimitz

text: Erikoisalaltaan Nimitz oli sukellusveneupseeri, ensimmäinen korkeimmalle tasolle eli täydeksi amiraaliksi kohonnut, kun hänen edeltäjänsä Husband E. Kimmel oli taistelulaiva-amiraali.


title: Chester W. Nimitz

text: Nimitz kävi Annapolisin merisotakoulun ja valmistui kurssinsa seitsemänneksi parhaana vuonna 1907. Filippiinien sodassa hän toimi tykkiveneen ja hävittäjän päällikkönä. Sen jälkeen hän siirtyi sukellusveneisiin.


title: Chester W. Nimitz

text: Ensimmäisessä maailmansodassa hän toimi Yhdysvaltain Atlantin laivaston sukellusveneiden insinööriesikunnassa.


title: Chester W. Nimitz

text: Vuonna 1935 hänet nimitettiin lentotukialus "USS Saratogan" päälliköksi. Hänet nimitettiin kontra-amiraaliksi 1937.


title: Chester W. Nimitz

text: Pearl Harborin aikaan hän oli vara-amiraalina merellä "USS Enterprisen" mukana. Satamaan palattuaan ja vauriot nähtyään hän sanoi "Kun olemme käsitelleet heidät, niin japania puhutaan vain helvetissä".


title: Chester W. Nimitz

text: Pearl Harborin katastrofin jälkeen edellinen komentaja amiraali Kimmel vapautettiin tehtävästään ja tilalle nimitettiin Nimitz. Hän saapui Pearl Harboriin 25. joulukuuta 1941.


title: Chester W. Nimitz

text: Nimitz ymmärsi omasta kokemuksestaan lentotukialusten merkityksen. Työtoverit pitivät häntä hyvänä esimiehenä.


title: Chester W. Nimitz

text: Alkuvuodesta 1943 syntyi kiista siitä pitäisikö Tyynellämerellä edetä pelkästään Uuden Guinean ja Filippiinien suunnalla vai myös keskisen Tyynenmeren alueella. Maavoimien komentaja kenraali Douglas MacArthur olisi mielellään nähnyt kaikki omassa komennossaan. Nimitz ja myös Yhtyneet esikuntapäälliköt puolestaan kannattivat molempia reittejä. Selvänä etuna oli se, että japanilaiset eivät tietäisi missä seuraava isku tulisi.


title: Chester W. Nimitz

text: Nimitz on saanut Yhdysvalloissa useita huomionosoituksia: hänestä on muun muassa julkaistu postimerkki sekä lentotukialus USS Nimitz (CVN-68) ja Interstate 880 eli ”Nimitz Freeway” -moottoritie on nimetty hänen mukaansa.


title: Traudl Junge

text: Gertrude ”Traudl” Junge (o.s. Humps; 16. maaliskuuta 1920 München, Saksa – 10. helmikuuta 2002 München, Saksa) oli Adolf Hitlerin viimeinen henkilökohtainen sihteeri vuodesta 1942 vuoteen 1945.


title: Traudl Junge

text: Traudl Junde oli panimomestari Max Humpsin ja kenraalintytär Hildegard Humpsin (o.s. Zottmann) esikoinen. Nuorempi tytär Inge syntyi vuonna 1923. Isä jäi työttömäksi ja osallistui äärioikeistolaiseen toimintaan. Hän muutti työn perässä Turkkiin vuonna 1925. Äiti kieltäytyi muuttamasta ja haki avioeroa. Sen jälkeen äiti ja tyttäret asuivat kenraali Maximilian Zottmannin luona.


title: Traudl Junge

text: Traudl ja Inge kiinnostuivat tanssista 1930-luvulla, mutta silloisessa taloustilanteessa tanssijanuraa ei voinut ajatellakaan. Hän opiskeli vastentahtoisesti kauppaopistossa saadakseen työtä sihteerinä ja työskenteli sitten konttoristina, sihteerinä ja assistenttina.


title: Traudl Junge

text: Traudl avioitui vuonna 1943 SS-mies Hans Hermann Jungen kanssa mutta jäi leskeksi Jungen kaaduttua vuonna 1944. Traudl Junge työskenteli Hitlerin alaisena niin Itä-Preussissa kuin sodan loppuvaiheiden aikana Führerbunkerissa. Sodan jälkeen Junge joutui joksikin aikaa neuvostoliittolaisten vangiksi mutta jatkoi vapaaksi päästyään uraansa sihteerinä Saksassa, muun muassa "Quick"-kuvalehdessä.


title: Traudl Junge

text: Myöhemmin Traudl on katunut aikaansa Hitlerin sihteerinä. Hän kirjoitti vuonna 1947 muistelmat "Viimeiseen saakka" () työstään Hitlerin sihteerinä, mutta käsikirjoitusta ei julkaistu ennen kuin vuonna 2002. Junge kertoi elämästään dokumenttielokuvassa "Kuollut kulma – Hitlerin sihteeri" ("Im toten Winkel – Hitlers Sekretärin"); Traudl totesi, ettei politiikka ikinä ollut kiinnostanut häntä, että hän ei ollut vaivautunut ottamaan asioista selvää ja että hän katui sitä lopun ikäänsä. Muistelmiin pohjautuu elokuva "Perikato" (2004), jossa Hitlerin viimeisiä päiviä bunkkerissa kuvataan Traudl Jungen näkökulmasta. Hänen haastattelunsa nähdään sekä elokuvan alussa että lopussa. Lopussa hän sanoo:


title: Traudl Junge

text: Traudl Junge kuoli 81-vuotiaana syöpään müncheniläisessä sairaalassa.


title: Toys in the Attic

text: Toys in the Attic on hard rock -yhtyeen Aerosmithin vuonna 1975 julkaistu albumi. Se oli yhtyeen läpimurtolevy, jonka tunnetuimmat kappaleet ovat ”Sweet Emotion” ja ”Walk This Way”.


title: Rocks

text: Rocks on rock-yhtyeen Aerosmithin vuonna 1976 julkaistu menestysalbumi. Albumin tunnetuin kappale lienee albumin avausraita "Back in the Saddle".


title: Jääkiekko talviolympialaisissa 1994

text: Jääkiekko oli ohjelmassa 1994 talviolympialaisissa Lillehammerissa. Turnaukseen osallistui 12 joukkuetta. 11 parasta edellisvuoden MM-kilpailujen joukkuetta oli kutsuttu, mukaan lukien isäntämaa Norja. Viimeisestä paikasta järjestettiin karsintaturnaus, joka pelattiin Sheffieldissä, Yhdistyneessä kuningaskunnassa. Siihen kutsuttiin kaksi B-sarjan parasta joukkuetta, C-sarjan voittaja, paras Aasian joukkue sekä Slovakia villillä kortilla. Karsintaturnauksessa pelattiin yksinkertainen sarja, ja voittaja sai paikan olympiaturnaukseen. Itse olympiaturnauksen pelisysteemi oli sama kuin edellisissä kisoissa. Ottelut pelattiin 12.–27. helmikuuta 1994.


title: Jääkiekko talviolympialaisissa 1994

text: Ruotsi voitti olympiakultaa dramaattisten vaiheiden jälkeen. Loppuottelussa se voitti Kanadan rangaistuslaukauskilpailussa. Suomi pelasi turnauksessa hyvin. Ennen välieriä se oli voittanut kaikki ottelut, mutta Kanada kaatoi sen välierissä. Suomi otti kuitenkin pronssia voittamalla Venäjän pronssiottelussa. Suomi hävisi turnauksessa vain yhden erän, välierässä Kanadaa vastaan.


title: Jääkiekko talviolympialaisissa 1994

text: Lohko A


title: Jääkiekko talviolympialaisissa 1994

text: Lohko B


title: Jääkiekko talviolympialaisissa 1994

text: OlympiaturnausKisoihin valittiin 10 päätuomaria:


title: Mikkelin Kampparit

text: Mikkelin Kampparit on mikkeliläinen jääpallon erikoisseura. Nykyisin seuran hyvä menestys perustuu loistavaan juoniorityöhön. Seura on perustettu vuonna 1972. Vuonna 1977 Mikkelin Palloilijoiden keskittyessä vain jalkapalloon sen jääpallotoimintaa pyörittäneet siirtyivät jatkamaan Kamppareihin.


title: Mikkelin Kampparit

text: Mikkelin Kamppareiden edustusjoukkue pelaa Suomen korkeimmalla sarjatasolla eli Bandyliigassa. Lisäksi seuralla on joukkueet kaikissa juniori-ikäluokissa.


title: Mikkelin Kampparit

text: Joukkueen kotikenttä on Hänninkenttä ("Hänski") Mikkelin keskustassa. Kentällä oli aikaisemmin pelkkä luonnonjää mutta Mikkelin kaupunki saneerasi kentän tekojääksi kauden 2010–2011 alkuun mennessä. Tekojäälaitteistoa ei valituksista johtuen kuitenkaan saatu heti käyttöön vaan lupa saatiin vasta syksyllä 2012.


title: Mikkelin Kampparit

text: Kampparit voitti ensimmäisen Suomen mestaruuden 2012. Finaalissa Kampparit kaatoi Porin Narukerän lukemin 6–2. Peliä seurasi 10.3.2012 Hänskin luomujäällä yli 3 700 katsojaa. Seuraavana vuonna Kampparit lähti suurena ennakkosuosikkina liigaan, mutta päätyi kolmanneksi.


title: Mikkelin Kampparit

text: Kaudella 2013–2014 Kampparit ylsi toiseksi runkosarjassa. Porvoossa pelatussa pronssiottelussa Kampparit hävisi kuitenkin rangaistuslaukauksilla Akillekselle.


title: Mikkelin Kampparit

text: Kauteen 2014–2015 Kampparit lähti jälleen yhtenä suurimmista ennakkosuosikeista mutta sijoittui runkosarjassa vasta sijalle seitsemän. Puolivälierissä Kampparit kaatoi Akilleksen voitoin 2–1. Välierissä vastaan asettui Botnia-69 Helsingistä. Kampparit vei välierät otteluvoitoin 3–0 ja eteni loppuotteluun. Finaalissa Kampparit voitti HIFK:n 6–3 Brahenkentällä Helsingissä. Kampparit teki bandyliigan historiaa voittamalla mestaruuden runkosarjan sijalta seitsemän.


title: Greatest Hits (Aerosmith)

text: Greatest Hits on vuonna 1980 julkaistu Aerosmithin kokoelma-albumi, joka sisältää yhtyeen suurimmat hitit vuosilta 1973-1979. Kokoelmasta on myös tehty uusia remasteroituja versioita 90-luvulla, esimerkiksi eräässä versiossa on kappaleita vuosilta 1973-1989.


title: Mustajalkakissa

text: Mustajalkakissa ("Felis nigripes") on afrikkalainen kissaeläin, mahdollisesti pienikokoisin. Lajilla on kaksi alalajia: "Felis nigripes nigripes" läntisessä Etelä-Afrikassa ja tummempiturkkinen "Felis nigripes thomasi".


title: Mustajalkakissa

text: Mustajalkakissa on yksi pienimmistä kissalajeista. Sen turkki on hiekanvärinen ja siinä on tummia laikkuja kuten leopardilla. Nimensä mukaisesti sen jalat ovat mustat. Lajin pituus on noin 35–40 cm, ja hännän pituus 15–20 cm. Sen säkäkorkeus on noin 25 cm ja paino 1,5–3 kiloa.


title: Mustajalkakissa

text: Mustajalkakissa elää Etelä-Afrikassa, Namibiassa, Botswanassa ja Zimbabwessa. Sen ympäristöä ovat kuivat alueet, kuten Kalaharin aavikko.


title: Mustajalkakissa

text: Mustajalkakissalla on tavallisesti 2–4 poikasta.


title: Mustajalkakissa

text: Mustajalkakissa pyydystää jyrsijöitä, lintuja, matelijoita ja selkärangattomia. Mustajalkakissa elää yksin ja on aktiivinen yöllä. Päivisin se piiloutuu kivien alle ja pensaisiin.


title: Luettelo Suomen ruotsin- ja kaksikielisistä kunnista

text: Suomen kielilain mukaan kunta on kaksikielinen, mikäli kielivähemmistön koko on vähintään 3 000 henkeä tai 8 prosenttia kunnan väkiluvusta, tai jos valtioneuvosto jonkin kunnan valtuuston esityksestä päättää julistaa kunnan kaksikieliseksi. Kunta ei muutu yksikieliseksi, ellei vähemmistön osuus laske alle 6 prosentin. Kaksikielisissä kunnissa enemmistön kielenä voi olla suomi tai ruotsi.


text: Ahvenanmaan kaikki kunnat ovat kuitenkin yksikielisiä ja ruotsinkielisiä kielisuhteista riippumatta. Myös saamenkielisillä alueilla voivat kunnat olla kaksi- tai monikielisiä (kielinä suomi tai jokin saamen kieli). Saamelaiskieliin liittyvää kaksikielisyyttä ei ole säädetty kielilaissa, mutta saamelaiskielten asema on turvattu saamen kielilailla.


text: Vähemmistökielen osuuden on pudottava alle kuuden prosentin, että kunta muuttuisi yksikieliseksi. Kunta voi kuitenkin halutessaan pysyä kaksikielisenä vähemmistökielen osuuden pudotessa alle kuuden prosentin. Lohja on ainoa kunta, joka on käyttänyt tätä poikkeusmahdollisuutta. 3 000 hengen sääntö otettiin käyttöön, kun ruotsinkielisten osuus Turussa putosi alle kuuden prosentin (heitä on noin 9 800 henkeä, 5,4 %). Tällä hetkellä 3 000 hengen sääntö on voimassa myös Helsingissä (noin 36 300 henkeä, 5,7 %) ja Vantaalla (noin 5 700 henkeä, 2,7 %). Muualla kaksikielisyys määräytyy prosenttiosuuden mukaan.


text: Valtioneuvosto säätää asetuksella kuntien kielellisen aseman aina kymmenvuotiskaudeksi kerrallaan. Aiemmin ruotsinkielisestä Närpiön kunnasta tuli kaksikielinen vuoden 2016 alusta lukien. Seuraavassa on kuntien kielisuhteet 1. tammikuuta 2013 alkaneella jaksolla.Ruotsinkielisten suhteellinen osuus vuonna 2017 kunnittain ja ruotsinkielisten lukumäärältään suurimmat kunnat sisältäen myös Ahvenanmaan kunnat.Perässä on mainittu kunnan kielisuhteet lakkautushetkellä.


text: Seuraavat kaksikielisiin kuntiin liitetyt kunnat olivat yksikielisesti suomenkielisiä:


title: Stadion am Bruchweg

text: Stadion am Bruchweg on Saksan Bundesliigassa pelaavan FSV Mainz 05:n vuonna 1929 valmistunut ja 1995-2004 nykyaikaiset vaatimukset täyttäväksi päivitetty kotistadion Mainzin kaupungissa Rheinland-Pfalzin osavaltiossa.


title: Stadion am Bruchweg

text: Stadionille mahtuu nykyään virallisiin otteluihin 20 300 katsojaa, ollen siten yleisökapasiteetiltaan liigan pienin. Katettuja istumapaikkoja on 8 400, ja vastaavia seisomapaikkoja 10 300. Lisäksi pyörätuoleille on varattu 60 paikkaa, kahdeksan aitiota tarjoaa tilat 850 liikevieraalle ja vierasjoukkueen käyttöön on varattu 600 katettua istuma- ja 1 300 seisomapaikkaa.


title: Stadion am Bruchweg

text: Virallinen yleisöennätys on 24 000 vuodelta 1965 Saksan cupin ottelusta 1. FSV Mainz 05 - 1. FC Nürnberg. Kaudelle 2005 joukkue sai myytyä 14 600 kausikorttia, jättäen vapaaseen myyntiin ainoastaan 3 000 ottelukohtaista lippua (joiden hinnat vaihtelevat 6,50 eurosta aina 31 euroon asti) ja varmistaen täyden stadionin jokaiseen kotiotteluunsa. Verrattain pienestä koostaan ja fanaattisten kausikorttilaisten täyttämistä katsomoistaan johtuen stadionilla on myös maine yhtenä liigan tunnelmarikkaimmista pelipaikoista.


title: Stadion am Bruchweg

text: Vaikka stadion on rakennettu viime vuosina käytännössä kokonaan uusiksi, on liigatasoa ja kysyntää kohtaamaton kapasiteetti muodostumassa ylitsepääsemättömäksi ongelmaksi. Keskeinen sijainti tarkoittaa mahdollisuutta varsin vähäiseen lisärakentamiseen, sen on laskettu mahdollistavan laajentamisen vain noin 27 000 katsojaan asti, tarpeen ollessa lasketun 35 000 paikkaiselle stadionille. Keskeinen sijainti tarkoittaa myös merkittäviä liikenneongelmia laajalle alueelle jo nykyisillä yleisömäärillä, eikä stadionin välittömässä läheisyydessä ole pysäköintimahdollisuutta kuin noin 500 autolle. Ongelmista johtuen myös kokonaan uuden stadionin rakentaminen 40-45 miljoonan euron budjetilla on vakavassa harkinnassa, päätöksiä asiasta odotetaan alkuvuoden 2006 aikana. Korvaava stadion nousisi todennäköisesti joen vastakkaiselle puolelle Hessenin osavaltion pääkaupunkiin Wiesbadeniin yhdessä alemmalla sarjatasolla pelaavan paikallisen Wehen Taunussteinin kanssa. Suuri osa kannattajista kuitenkin vastustaa suunnitelmaa. Stadion am Bruchwegin kannalta muutto tarkoittaisi paitsi merkittävien otteluiden kaikkoamista, myös kolmen katsomon purkamista, ja ainoastaan pääkatsomon säilyttämistä amatööri- ja juniorijoukkueita varten.


title: Paneeliaineisto

text: Paneeliaineisto on tilastotieteessä ja erityisesti ekonometriassa käytetty termi kaksiulotteiselle aineistolle. Tyypillisesti kysessä on satunnaisotannalla poimittu joukko yksilöitä, joista on toistuvia havaintoja esimerkiksi vuosittain. Tällöin yksittäisen vuoden havainnot muodostavat poikkileikkausaineiston ja kustakin yksilöstä on havaitty (yleensä lyhyt) aikasarja. Pitkittäisaineisto on taloustieteen ulkopuolella käytetty nimitys paneeliaineistolle.


title: Paneeliaineisto

text: Täsmällimmin määriteltynä paneeliainesto on satunnaisotos ryhmistä, jotka muodostavat tutkittavan populaation. Ryhmistä on tehty useampi mittaus, jotka eivät yleensä ole riippumattomia. Ryhmän voi muodostaa esimerkiksi kaksoset, perhe, kylä tai saman yksilön havaintojen aikasarja kuten yllä.


title: Paneeliaineisto

text: Paneeliaineistoilla katsotaan olevan useita etuja poikkileikkausaineistoihin nähden. Niiden otoskoko on usein suuri verrattuna vastaaviin poikkileikkausaineistoihin. Ryhmien sisäistä riippuvuutta voidaan hyödyntää analyysissa muun muassa puuttuvien muuttujien aiheuttamien virheiden korjaamisessa. Esimerkiksi kaksostutkimuksissa pyritään poistamaan geneettisten tekijöiden ja ympäristön vaikutus vertailemalla kaksosia keskenään.


title: Paneeliaineisto

text: Kun aineistossa on havaintoyksiköiden aikasarjoja, ajassa tapahtuvia muutokset auttavat kausaliteettien päättelyssä. Yleensä havaittu korrelaatio ei yksinään riitä osoittamaan kausaliteettiä.


title: Paneeliaineisto

text: Kiertävä paneeli on paneeliaineisto, jossa osa havaintoyksiköistä vaihtuu ajan kuluessa. Näin ollen havaintoyksikön aikasarja on lyhyempi kuin aineiston koko aikaulottuvuus. Jos aineistossa on enemmän kuin kaksi ulottuvuutta, sanotaan aineistoa moniulotteiseksi paneeliksi.


title: Kuoleman käytävä

text: Kuoleman käytävä (1996) on Stephen Kingin kirjoittama romaani. Se on tarina kuolemaan tuomittujen selliosastosta Yhdysvalloissa 1930-luvulla. Kirja on kerrottu teloitusosaston johtajan muistelmien muodossa. Alkuteoksen nimi "The Green Mile" tulee selliosaston lattian väristä. Kirja on julkaistu ensin kuusiosaisena sarjana ja myöhemmin yhtenä niteenä. Kirjasta on tehty vuonna 1999 elokuva "Vihreä maili" ("The Green Mile"), joka oli Oscar-ehdokkaanakin.


title: Kuoleman käytävä

text: Tarinassa selliosastolle tulee suuri, kahdesta murhasta kuolemantuomion saanut musta mies. Mies on normaalin mittapuun mukaan vajavainen lahjoiltaan, mutta hänellä on yliluonnollisia kykyjä. Tarina etenee selliosaston kuolemaantuomittujen kohtaloiden kerronnalla.


title: Kuoleman käytävä

text: Kirjasta voi lukea rivien välistä kannanoton oikeuslaitoksen toimintaan.


title: Mihail Gurevitš

text: Mihail Iosifovitš Gurevitš (; 12. tammikuuta 1893 Rubanštšina – 12. marraskuuta 1976 Moskova) oli neuvostoliittolainen lentokonesuunnittelija, joka perusti yhdessä Artem Mikojanin kanssa MiG-suunnittelutoimiston.


title: Mihail Gurevitš

text: Hän syntyi juutalaiseen perheeseen Rubanštšinan kylässä Kurskin alueella vuonna 1892. Hän valmistui Ohtyrkan lukiosta (Harkovan alueella) erinomaisin arvosanoin ja pääsi Harkovan yliopistoon opiskelemaan matematiikkaa. Pian hänet erotettiin, koska oli osallistunut vallankumoukselliseen toimintaan. Hän jatkoi opintojaan Ranskassa, Montpellier’n yliopistossa. Hän valmistui lentokoneinsinööriksi ranskalaisesta Supaero-yliopistosta vuonna 1913.


title: Mihail Gurevitš

text: Vuonna 1914 hän oli lomalla kotonaan, kun maailmansota alkoi. Tämä ja Venäjän vallankumous keskeyttivät hänen opintonsa. Hän valmistui 1925 Harkovan teknologisesta instituutista ja meni töihin valtionyhtiöön nimeltä "Lämpö ja Voima".


title: Mihail Gurevitš

text: Vuonna 1929 hän muutti Moskovaan ja pääsi ilmailun pariin takaisin. Vuonna 1937 hän johti suunnitteluryhmää Polikarpovin suunnittelutoimistossa. 1930-luvun lopussa hän vieraili Lisunovin kanssa Douglasin tehtailla Kaliforniassa, kun Neuvostoliitto hankki lisenssin valmistaa DC-3-lentokoneita.


title: Mihail Gurevitš

text: Mikojan nimitettiin vuonna 1939 Moskovaan perustetun lentokonesuunnittelutoimiston johtajaksi ja Gurevitš ylennettiin sen varapääinsinööriksi. Yhdessä Mikojanin kanssa hän loi siitä Mikojan-Gurevitš-suunnittelutoimiston. Maaliskuussa 1942 se nimettiin seuraavilla nimillä: OKB MiG ("Osoboje Konstruktorskoje Bjuro MiG"), ANPK MiG ("Aviatsionni nautšno-proizvodstvenni kompleks") ja OKO MiG.


title: Mihail Gurevitš

text: Toinen maailmansota osoitti, ettei MiG-1-hävittäjä ollut kovin hyvä. Sen pohjalta kehitetty MiG-3 oli paljon parempi ja sitä käytettiin Neuvostoliiton ilmavoimissa suurina määrinä. MiG-5, 7 ja MiG-8 olivat lähinnä koekoneita.


title: Mihail Gurevitš

text:
Toisen maailmansodan jälkeen Neuvostoliitossa tehtiin versiota saksalaisten kehittämistä suihkukoneista, samoin kuin tehtiin samaan aikaan ainakin Ranskassa, Englannissa ja Ruotsissa. Ensimmäinen sarjatuotantokone oli MiG-9 vuonna 1946. I-270-prototyyppi perustui saksalaiseen hahmotelmaan ja käytti brittiläistä suihkumoottoria - siitä tuli etenkin Korean sodassa menestyksellinen MiG-15. Sen suorituskyky oli erinomainen ja yli 18 000 konetta valmistettiin.
VVuonna 1957 hän nousi MiG-suunnittelutoimiston pääinsinööriksi.


title: Mihail Gurevitš

text: Hän sai valtion palkinnon vuosina 1941, 1947, 1948, 1949 ja 1953), Lenin-kunniamerkin vuonna 1962 ja "Sosialistisen työn sankarin" arvon 1957.


title: Angina pectoris

text: Angina pectoris (, ’ahdistaa, tukahduttaa’ ja , ’rinta’) on sydänperäistä tai samantuntuista rintakipua. Se ei välttämättä ole kivun tuntuista, vaan se voi olla muu epämiellyttävä tuntemus rinnassa. Kipu tuntuu yleensä rintalastan takana keskellä rintaa ahdistavana, puristavana tai polttavana. Se voi säteillä oheisessa kuvassa vaaleanpunaisiksi väritetyille alueille. Muun muassa tupakointi, diabetes ja korkea verenpaine lisäävät angina pectoris -kohtauksen saamisen riskiä. Angiinakivusta käytetään myös nimityksiä "stenokardia" (, "ahdas" ja , "rinta") ja "sydänkouristus".


title: Angina pectoris

text: Angina pectoris liittyy tavallisesti sepelvaltimotautiin ja onkin sen keskeinen oire. Angina pectoris -kipu kestää yleensä yhdestä viiteen minuuttia. Nitroglyseriinitabletin (”nitro”) ottaminen saa kivun häviämään lähes välittömästi, ja sitä voidaan käyttää myös ennaltaehkäisevästi.


title: Angina pectoris

text: Angina pectoris johtuu sydänlihaksen hapenpuutteesta, joten se alkaa rasituksessa ja loppuu levätessä, kun sydänlihaksen hapenkulutus vähenee. Vaikka sepelvaltimo olisi ahtautunut, saattaa sen kautta kulkeva verimäärä riittää lepotilassa. Rasituksen alla sydän alkaa kuitenkin tehdä enemmän työtä ja näin ollen tarvitsee enemmän veren kuljettamaa happea. Tavallisesti tämä korvautuu sepelvaltimoiden laajentumisella, mutta ateroskleroosin aiheuttama kovettuminen estää sen. Lisäksi laajenemisen laukaisevan typpioksidin tuotannon heikentyminen vaikuttaa asiaan; se voi aiheutua ateroskleroosin lisäksi tupakoinnista, veren liian suuresta sokeri- tai kolesterolipitoisuudesta tai korkeasta verenpaineesta.


title: Angina pectoris

text: Angina pectoris pysyy usein pitkiäkin aikoja täysin muuttumattomana, ja potilas oppii tuntemaan omat rajansa. Kun angina pectoris esiintyy samanlaisissa olosuhteissa yleensä ennakoitavan asteisessa rasituksessa, kyseessä on "stabiili" eli "vakaa" angina pectoris, ja vakaus saattaa jatkua jopa kymmeniä vuosia.


title: Angina pectoris

text: "Epävakaaksi" angina pectorikseksi nimitetään angina pectorista, joka tuntuu levossa, kestää yli 30 minuuttia, ei lakkaa useankaan nitroannoksen ottamisen jälkeen tai jonka laukaisee päivien tai viikkojen aikana yhä vähäisempi rasitus. Lepokipuna ilmenevä epävakaa angina pectoris eroaa sydäninfarktista vain siten, ettei ole merkkejä sydänlihaksen vauriosta.


title: Mary T. McDowell

text: Mary T. McDowell (s. 23. heinäkuuta 1964) on Nokia Oyj:n johtokunnan jäsen vuodesta 2004 ja matkapuhelinyksikön johtaja vuodesta 2010. Vuosina 2008–2010 hän toimi kehitysjohtajana ja tätä ennen vuodet 2004-2007 Enterprise Solutions -toimialaryhmän johtaja. McDowell jättää paikkansa kesäkuun 2012 lopussa Nokian irtisanomisten ja johtajavaihdosten yhteydessä.


title: Mary T. McDowell

text: Ennen Nokialle siirtymistään hän Hewlett-Packardin (2002–2003) ja Compaq Computer Corporationin palveluksessa (1986–2002). McDowell on opiskellut tietojenkäsittelyoppia Illinois'n yliopistossa (oppiarvo Bachelor of Science).


title: Veli Sundbäck

text: Veli Sundbäck (s. 1946) on Nokia Oyj:n entinen johtokunnan jäsen, jonka vastuualueina olivat yhteistyösuhteet ja yhteiskuntavastuu sekä kauppapolitiikka. Sundbäck oli yhtiön palveluksessa vuoden 1996 alusta vuoden 2009 toukokuun loppuun, jolloin hän jäi eläkkeelle. Yhtiön johtokunnassa hän toimi vuoden 2008 loppuun. Sitä ennen hän toimi ulkoasiainministeriön valtiosihteerinä 1994–1995, ulkoasiainministeriön kauppapoliittisena alivaltiosihteerinä 1990–1994, ulkoasiainministeriön kauppapoliittisen osaston osastopäällikkönä 1988–1990 ja apulaisosastopäällikkönä 1985–1988.


title: Veli Sundbäck

text: Sundbäckillä oli ulkoministeriön virkamiehenä merkittävä rooli Suomen EY-jäsenyysneuvotteluissa. Hän toimi puheenjohtajana 17 valmistelujaostossa, joissa Suomea valmisteltiin ”eurokuntoon”. Osastopäällikkö Sundbäck saikin nimen Herra Integraatio.


title: Veli Sundbäck

text: Sundbäck on Suomen johtavia globalisaation asiantuntijoita.


title: Veli Sundbäck

text: Koulutukseltaan Sundbäck on oikeustieteen kandidaatti Helsingin yliopistosta.


title: Veli Sundbäck

text: Vuodesta 26.4.2000 alkaen Sundbäck on toiminut Suomen Messut Osuuskunnan hallintoneuvoston jäsenenä. Finnairin hallituksesta Sundbäck joutui lähtemään ns. stay-bonuksista nousseen kohun jälkeen 2012.


title: Puerto Montt

text: Puerto Montt on eteläisessä Chilessä sijaitseva satamakaupunki. Vuonna 1853 perustetussa kaupungissa on nykyisin noin 175 000 asukasta, ja se on yksi maan nopeimmin kasvavista kaupungeista.


title: Puerto Montt

text: Puerto Monttin pääelinkeinoja ovat maatalous, metsätalous, kalastus ja kalanviljely.


title: Puerto Montt

text: Kaupungissa ei ole varsinaisesti matkailunähtävyyksiä, mutta kaupungin kautta kulkee merkittävä määrä läheisellä Chiloén saarella vierailevia turisteja.


title: Kromatografia

text: Kromatografia on kemian ja biokemian menetelmä kemiallisten yhdisteiden eristämiseksi, puhdistamiseksi ja määrittämiseksi. Sen keksijänä pidetään venäläistä M. S. Tsvetiä, joka erotteli kasvien väriaineiden komponentteja toisistaan kuljettamalla väriaineseoksia liuottimien mukana adsorbenssipylväiden läpi vuonna 1903 . Kromatografia perustuu siihen, että aineilla on erilainen koko, sähkövarauksien määrä, erilaiset kemialliset ominaisuudet sekä siihen että aineiden liukoisuus eri liuottimiin vaihtelee.


title: Kromatografia

text: Kromatografiassa on kaksi faasia: liikkuva faasi ja kiinteä faasi, jotka eroavat toisistaan esimerkiksi siten, että toinen faasi on hydrofiilinen ja toinen hydrofobinen. Tällöin näyte saadaan erottumaan siten, että aine on jakautunut joko hydrofiiliseen tai hydrofobiseen faasiin.


title: Kromatografia

text: Kromatografia voidaan jakaa liikkuvan faasin perusteella neste-, kaasu- ja kiinteäkromatografiaan. Lisäksi se voidaan lajitella kiinteän faasin mukaan paperi-, ohutkerros-, ioni-, pylväs-, korkeapaine- ja affiniteettikromatografiaan sekä geelisuodatukseen. Nestekromatografiassa liikkuva faasi on useimmiten liuotinseos. Kaasukromatografiassa liikkuva faasi on usein helium tai typpi. Paperikromatografiassa tutkittava näyte kiinnitetään paperin reunaan, jonka jälkeen liikkuvan faasin annetaan nousta tai laskea paperia pitkin kapillaarivoimien ansiosta. Tässä liikkuva faasi voi olla esimerkiksi vesi tai jokin liuotinseos. Ohutkerroskromatografia muistuttaa paperikromatografiaa, mutta kiinteä faasi on paperin asemesta esim. lasilevyn pintaan levitetty sopiva jauhe tai geeli. Korkean erotuskyvyn nestekromatografiassa liuotin ajetaan korkean paineen avulla hienojakoisen kiinteän faasin läpi. Affiniteettikromatografia perustuu aineiden biologiseen aktiivisuuteen.


title: Royal Society

text: Royal Society, varsinaisesti Royal Society of London for the Improvement of Natural Knowledge (”Lontoon kuninkaallinen seura luonnontieteiden edistämiseksi”, myös “Englannin kuninkaallinen luonnontieteiden akatemia”), on arvostettu brittiläinen tiedeakatemia, joka perustettiin vuonna 1660. Royal Society katsoo olevansa vanhin yhä toiminnassa oleva tieteellinen järjestö. Vuodesta 2010 järjestöä on johtanut biokemisti Sir Paul Nurse.


title: Royal Society

text: Seura julkaisee useita tiedelehtiä, joista "The Philosophical Transactions" on yksi maailman vanhimmista tieteellisistä aikakauslehdistä. Seuran tunnuslause oli keskiaikaisen kristillisen skolastiikan vastaisesti ""Nullius in verba"" (”Ei kenenkään sanoin”).


title: Royal Society

text: Akatemian itsenäisiä haaraosastoja ovat Skotlannin Royal Society of Edinburgh (perustettu 1783) ja Irlannin Royal Irish Academy (perustettu 1785).


title: Royal Society

text: Royal Society syntyi 28. marraskuuta 1660, kun 12 miestä järjesti Lontoon Gresham Collegessa tapaamisen, jossa sovittiin uuden tiedeakatemian perustamisesta. Tapaamista johti Greshamin astronomian professori Christopher Wren, jonka lisäksi tapaamiseen osallistuivat muiden muassa tiedemiehet Robert Boyle, piispa John Wilkins, sir Robert Moray ja William Brouncker. Brouncker valittiin myöhemmin Royal Societyn ensimmäiseksi puheenjohtajaksi.


title: Royal Society

text: Royal Society ei ollut ensimmäinen yritys tiedeakatemian perustamiseksi Britanniassa, mutta se oli yrityksistä parhaiten onnistunut. Englannin kuningas Kaarle II virallisti Royal Societyn aseman vuosina 1662 ja 1663, mikä helpotti Royal Societyn pyrkimyksiä nousta kansalliseksi tiedeakatemiaksi.


title: Royal Society

text: Vuonna 1665 alettiin julkaisemaan yhä ilmestyvää "The Philosophical Transactions" -tiedejulkaisua, joka käytännössä toimi Royal Societyn julkaisukanavana. Royal Society ei aluksi kuitenkaan varsinaisesti julkaissut "The Philosophical Transactions" -lehteä, vaan sen julkaisun hoiti järjestön sihteeri. Royal Society otti virallisesti julkaisun vastuulleen vasta vuonna 1753.


title: Royal Society

text: Nykyään Royal Societyyn kuuluu noin 1 300 varsinaista jäsentä sekä reilu 100 ulkomaalaista jäsentä.


title: Sergei Bautin

text: Sergei Viktorovitš Bautin (, s. 11. maaliskuuta 1967 Rogatšev, Valkovenäjän SNT, Neuvostoliitto) on venäläinen entinen jääkiekkoilija. Hänet tunnettiin kovaotteisena ja rumiakin otteita käyttäneenä puolustajana. Hän edusti urallaan IVY:tä ja Venäjää. Hän kuului olympiakultaa voittaneeseen Venäjän joukkueeseen Albertvillessä 1992 ja pelasi maajoukkueessa myös kaksissa MM-kisoissa 1992 ja 1997.


title: Tietoyhteiskuntapuolue

text: Tietoyhteiskuntapuolue (TYP) on 4. helmikuuta 2006 perustettu yhdistys, jonka tavoitteena oli suoremman demokratian päätöksenteko sekä paikka eduskuntavaaleissa 2007. Yhdistys päätti lopettaa toimintansa syyskokouksessaan 15.12.2007.


title: Tietoyhteiskuntapuolue

text: Järjestön perustamiseen saatiin lisäpontta, kun Ruotsissa perustettiin Piraattipuolue. Tietoyhteiskuntapuolueen tarkoitus ei ole kuitenkaan sama kuin Ruotsin uudella puolueella, vaan Tietoyhteiskuntapuolueen kivijalan muodostavat neljä perusperiaatetta: koulutus, avoimuus, tietoyhteiskunta ja sen edistäminen sekä sananvapaus ja yksilön oikeudet. Yhtenä vaikuttimista puolueen perustamiselle oli Suomen tekijänoikeus- ja rikoslain muutos.


title: Tietoyhteiskuntapuolue

text: TYP ei onnistunut keräämään tarvittavaa määrää (5 000) kannattajakortteja ennen eduskuntavaaleja 2007, joten sen ehdokkaat osallistuivat vaaleihin kolmessa vaalipiirissä Liberaalien listoilla.. Puolueen menestys vaaleissa katsottiin yhdistyksessä kohtuullisen hyväksi, huomioiden Liberaalien saamat äänet samaan aikaan.


title: Tietoyhteiskuntapuolue

text: TYPin toiminta hiipui alkaen loppuvuodesta 2007 ja yhdistys on päättänyt lopettaa yhdistyksen. Vuonna 2008 ei jäsenmaksuja enää kerätty. Yhdistys on pitänyt ensimmäisen purkavan kokouksen talvella 2007-2008, ja yhdistys todennäköisesti päättyy toiseen purkavaan kokoukseen tai purkautumispykälään. Yhdistyksen hallitus on päättänyt kohdistaa jäljellä olevat varat sähköisiä sananvapauksia puolustavaan Effi ry:n tukemiseen. Yhdistyksen mahdollinen purkautumisajankohta ei ole vielä tiedossa. Hallitus esittää alas ajamisen syyksi aktiivisen ruohonjuuritason tuen puutetta; ainoastaan hallituksen jäsenet toimivat aktiivisesti, eikä tempauksiinkaan saatu nostetta alle. Suunniteltuja tempauksia olivat esimerkiksi Teostovapaa Musiikki-ilta ja osallistuminen festareille oman pöydän osuudella. Osasyyksi TYPin kriisiin hallitus arvelee myös kesyä PR politiikkaa ja epäonnistunutta nimenvalintaa.


title: Tietoyhteiskuntapuolue

text: TYPillä on ollut tarkoituksenaan jatkaa keskustelukulttuuriaan edelleen Tietoyhteiskuntapuolueen nimellä mutta järjestäytymättömänä. Tietoyhteiskuntapuolueen sivustoja on tarkoitus ylläpitää tarvittaessa pidempään. TYPin ideologiaa sananvapaudesta ja sähköisistä sananvapauksista, politiikan avoimuudesta ja läpinäkyvyydestä, lähidemokratiasta ja hyötyanalyysiin perustuvasta päätöksenteosta ei ole tarkoitus haudata vaikka yhdistyksen poliittinen ura päättyisikin.


title: Johanna Vuoksenmaa

text: Johanna Vuoksenmaa (s. 21. syyskuuta 1965 Hämeenlinna) on suomalainen televisio- ja elokuvaohjaaja ja käsikirjoittaja. Hän on myös sanoittanut musiikkikappaleita eri artisteille, kuten Suvi Teräsniskalle, Jonna Geagealle ja The Voice of Finland -voittaja Mikko Sipolalle.


title: Johanna Vuoksenmaa

text: Vuoksenmaa oli alun perin valokuvaaja, mutta vaihtoi alaa ja opiskeli Taideteollisessa korkeakoulussa käsikirjoitusta ja ohjausta valmistuen ohjaajaksi vuonna 2001.


title: Johanna Vuoksenmaa

text: Vuoksenmaa tunnetaan esimerkiksi elokuvasta "Nousukausi" ja televisiosarjoista "Kumman kaa" ja "Tahdon asia". Hän on ohjannut ja osittain käsikirjoittanut myös MTV3:n draamasarjan "Klikkaa mua". Vuonna 2012 Vuoksenmaa palkittiin vuoden käsikirjoittajan Kultaisella Venlalla.


title: Johanna Vuoksenmaa

text: Vuoksenmaan elokuva "21 tapaa pilata avioliitto" oli yli 400 000 katsojalla vuoden 2013 katsotuin kotimainen elokuva ja samalla Suomen elokuvahistorian kaikkien aikojen katsotuin naisohjaajan elokuva. Maaliskuussa 2014 Vuoksenmaa sai elokuvasta parhaan käsikirjoituksen Sylvi-palkinnon.


title: Johanna Vuoksenmaa

text: Vuoksenmaa on tehnyt myös sanoituksia mm. Pepe Willbergille ja Suvi Teräsniskalle.


title: Johanna Vuoksenmaa

text: Vuoksenmaan veli on urheiluvedonlyönnin ammattilainen Jorma Vuoksenmaa.


title: Preferenssi

text: Preferenssi on yhteiskuntatieteissä, erityisesti taloustieteessä, käytetty käsite. Mikrotaloustieteessä preferensseillä kuvataan teknisesti ihmisten mieltymyksiä eri vaihtoehtojen suhteen. Valinta voi olla todellinen tai kuvitteellinen. Teorian kannalta olennainen kysymys on, mitä ehtoja tarvitaan, jotta vaihtoehdot voidaan asettaa järjestykseen. Yleisemmin ajateltuna preferenssit voidaan nähdä motivaation lähteenä.


title: Preferenssi

text: Esimerkiksi onnellisuutta suositaan yleensä kärsimykseen tai surullisuuteen nähden. Yleensä myös suurempaa määrää normaalihyödykkeen kulutusta suositaan pienempään määrään verrattuna. Ja hyödykkeen kulutusta tänään suositaan huomiseen kulutukseen nähden.


title: Preferenssi

text: Markkinoinnin tutkimuksessa ja suunnittelussa preferenssi nähdään yhtenä vaiheena ostajan ostopäätösprosessissa eli hänen muuttumisessaan suosiolliseksi tiettyä tuotetta tai tuotemerkkiä kohtaan. Ensin ostajan pitää olla tietoinen vaihtoehdon olemassaolosta ("awareness"), sitten hänet pitää saada tietämään sen eduista ("knowledge"), sitten pitämään vaihtoehdosta ("liking") ja sitten pitämään siitä enemmän kuin muista vaihtoehdoista eli suosimaan sitä yli muiden ("preference"). Sen jälkeen markkinoinnin toimenpitein pyritään vakuuttamaan ostaja tästä vaihtoehdosta ("conviction"), jotta hän voisi lopulta olla valmis ostopäätökseen ("purchase").


title: Preferenssi

text: Mikrotaloustieteessä kuluttajan preferenssejä mallitetaan preferenssirelaatioiden avulla.


title: Preferenssi

text: Olkoon "S" kaikkien hyödykkeiden joukko (yleisemmin "maailman tilojen" joukko). Tällöin ≤ on preferenssirelaatio joukossa "S", jos se on binäärirelaatio "S":ssä siten, että "a" ≤ "b", jos ja vain jos "b" on vähintään yhtä hyvä kuin "a". Tällöin yleensä sanotaan, että ""b" on heikosti preferoitu "a":han nähden". Jos "a" ≤ "b", mutta ei "b" ≤ "a", niin kuluttaja aidosti preferoi "b":tä "a":han nähden eli "a" < "b". Jos "a" ≤ "b" ja "b" ≤ "a", niin kuluttaja on indifferentti "a":n ja "b":n välillä.


title: Preferenssi

text: Preferenssirelaatiosta tehdään yleensä seuraavat oletukset:


title: Preferenssi

text: Jos relaatio ≤ on sekä transitiivinen että täydellinen, se on rationaalinen preferenssirelaatio.


title: Preferenssi

text: Indifferenssirelaatio ~ on ekvivalenssirelaatio.


title: Systematiikka

text: Systematiikka on biologian haara, joka tutkii eliöiden luokittelua. Systematiikan ”isänä” voidaan pitää Carl von Linnéä (1707–1778). Linné jakoi eliöt kasveihin ja eläimiin sekä antoi niille tieteelliset nimet esimerkiksi "Salmo salar" (lohi) ja "Salmo trutta" (purotaimen). Tieteenä nykyaikaisen systematiikan tavoitteena on selvittää eliöiden kehityshistoria ja luokitella eliöt sen perusteella loogisiin ryhmiin.


title: Systematiikka

text: Tieteellisen luokittelun perusyksikkö on laji. Lajin käsite sinänsä ei ole yksiselitteinen. Suvullisten eliöiden tapauksessa usein käytetään biologisen lajin käsitettä. Se on eliöiden joukko, jonka jäsenet voivat lisääntyä keskenään ja saada lisääntymiskykyisiä jälkeläisiä. Käytännössä lajien välillä useinkin voi tapahtua risteytymistä.


title: Systematiikka

text: Yleistajuisissa oppikirjoissa eliöt on useimmiten jaettu kuuteen kuntaan. Aiempi esitumallisten kunta on tällaisessa luokittelussa jaettu kahdeksi kunnaksi (arkit ja bakteerit). Tällainen kuuden kunnan jako on kuitenkin sikäli yksinkertaistettu, että siinä esiintyvä protoktistien/protistien "kunta" itse asiassa koostuu tiukan fylogeneettisen luokittelun mukaan joukosta omia pieniä itsenäisiä kuntiaan.Huom! "Alkeiseliöillä" tai "alkueliöillä" tarkoitetaan lähteestä riippuen joko protisteja tai esitumaisia eliöitä (bakteerit ja arkeonit).


title: Systematiikka

text: "Virukset" jäävät eliökunnan kuusijaon ulkopuolelle.


title: Systematiikka

text: Woese, Kandler ja Wheelis esittivät vuonna 1990 edellä mainitun kuusijaon kanssa kilpailevan mallin eliökunnan jakamisesta kolmeen "domeeniin" (engl. domains). Tätä luokittelua on sittemmin edelleen tarkennettu, ja sen olennaisena perusteena on käytetty molekyylitaksonomiaa eli eliöiden DNA-sekvenssien keskinäistä analysointia. Eliöiden kehityshistoriaa ja sukulaisuussuhteita paremmin kuvaavana tämä jako on sittemmin vakiintunut tieteellisissä yhteyksissä käytetyksi luokitteluksi. Domeenit jakautuvat edelleen "kuntiin" (engl. kingdoms). Eukaryoottien eli aitotumaisten suurimmat kunnat ovat sienet, kasvit ja eläimet. Arkkien ja bakteerin jako kuntiin on ongelmallisempi. Esimerkiksi arkit voidaan jakaa 2–30 (tai jopa useampaankin) kuntaan. Oleellisinta tässä luokittelussa on arkkien selkeä erottaminen omaksi tasavertaiseksi ryhmäkseen bakteerien ja eukaryoottien rinnalle.


title: Systematiikka

text: Biologisen systematiikan lajeja


title: Arjen Robben

text: Arjen Robben (, s. 23. tammikuuta 1984 Bedum, Alankomaat) on alankomaalainen jalkapalloilija, joka pelaa Saksan Bundesliigassa Bayern Münchenissä. Hänen ensisijainen pelipaikkansa on oikea laitalinkki, mutta hän kykenee pelaamaan myös vasemmalla laidalla. Robben on saavuttanut urallaan Mestarien liigan voiton, yhteensä yhdeksän kansallista pääsarjamestaruutta neljässä eri maassa ja kaksi mitalia MM-kilpailuissa.


title: Arjen Robben

text: Nuoruusvuosinaan Robben pelasi VV Bedumissa ja Groningenissä, joista jälkimmäisessä hän aloitti ammattilaisuransa vuonna 2000. Vuonna 2002 hän siirtyi 4,2 miljoonan euron hintaan PSV:hen, missä hän vuonna 2003 voitti Alankomaiden pääsarjamestaruuden. Vuonna 2004 hän siirtyi 18 miljoonan euron siirtosummalla Englannin Valioliigan Chelseaan. Ensimmäisellä kaudellaan Chelseassa Robben voitti Valioliigan mestaruuden, liigacupin ja Community Shieldin.


title: Arjen Robben

text: Chelsean-aikanaan Robben kärsi loukkaantumisista ja debytoi joukkueessa sarjaottelussa vasta marraskuussa 2004. Helmikuussa 2005 hän loukkasi jalkansa ja joutui pitämään jälleen taukoa pari kuukautta, mutta vakiinnutti sittemmin paikkansa joukkueen kokoonpanossa.


title: Arjen Robben

text: Elokuussa 2007 Robben siirtyi espanjalaisseura Real Madridiin viisivuotisella sopimuksella. Lehtitietojen mukaan Real Madrid maksoi pelaajasta 36 miljoonan euron siirtokorvauksen. Kahden kauden jälkeen, jonka aikana hän saavutti yhden Espanjan pääsarjamestaruuden ja supercupin, hänet myytiin elokuussa 2009 saksalaiseen Bayern Müncheniin. Kaudella 2011-2012 Robben ja muu Bayern München eteni Mestarien liiga finaaliin. Tiukka peli päättyi Chelsean voittoon rangaistuspotkuilla, ja jatkoajalla Robben oli epäonnistunut rangaistuspotkussa.


title: Arjen Robben

text: Alankomaiden maajoukkueessa Robben debytoi vuonna 2003. Hän kuului joukkueen kokoonpanoon 2004, 2008 ja 2012 EM-kilpailuissa sekä 2006, 2010 ja 2014 vuosien MM-kilpailuissa


title: Arjen Robben

text: Robbenin bravuuri on juosta oikeaa laitaa, harhauttaa laitapakki, leikata keskelle ja yllättää maalivahti tarkalla vasemman jalan laukauksellaan.


title: Arjen Robben

text: PSV


title: Arjen Robben

text: Chelsea


title: Arjen Robben

text: Real Madrid


title: Arjen Robben

text: Bayern MünchenAlankomaiden maajoukkue


title: Frank Frederickson

text: Frank Frederickson (11. kesäkuuta 1885 Winnipeg – 28. toukokuuta 1979) oli kanadalainen jääkiekkoilija. Hänet tunnetaan myös sukunimellä Fredrickson (, ), mutta Kansainvälinen olympiakomitean tietokannassa käytetään nimeä Frederickson.


title: Frank Frederickson

text: Frederickson oli Winnipeg Falconsin kapteeni, kun se osallistui Antwerpenin olympialaisiin 1920 Kanadan joukkueena. Kanada voitti turnauksessa olympiakultaa, ja Frederickson siirtyi samana vuonna PHCL-liigaan Victoria Aristocrats -joukkueeseen. Vuonna 1925 Victoria voitti Stanley Cupin. Vuonna 1926 Fredericksonin joukkue Detroit Cougars liittyi NHL-liigaan. Frederickson pelasi NHL:ssä vuoteen 1931 saakka. Hän toimi kauden 1929–1930 myös Pittsburgh Piratesin valmentajana. Vuonna 1958 Frederickson nimettiin Hockey Hall of Fameen.


title: Erytropoietiini

text: Erytropoietiini ("EPO") on ihmisen oma hormoni, jota muodostuu munuaisissa ja joka edistää punasolutuotantoa. Sitä käytetään hoitona anemiaan. Erytropoietiinia käytetään myös doping-aineena urheilussa.


title: Erytropoietiini

text: Nimen erytropoietiinille antoivat suomalaiset Eva Bonsdorff ja Eeva Jalavisto.


title: Erytropoietiini

text: Aikuisella ihmisellä munuaisen peritubulaariset solut tuottavat erytropoietiinia tavalla, jota säädellään kudoksessa olevan hapen määrän mukaan. Erytropoietiinin tuottoa lisää ns. hypoksian indusoima tekijä HIF, proteiini joka pilkkoutuu hapen läsnä ollessa. Mikäli happea on vain vähän, HIF säilyy ehjänä ja stimuloi EPO:n tuottoa. Munuaisista EPO siirtyy verenkiertoon ja vaikuttaa kohdesoluihinsa erytropoietiinireseptorin välityksellä. EPO:n vaikutukset ilmenevät etenkin luuytimessä, jossa verisolut muodostuvat. Erytropoietiinireseptoreita on kaikissa punasoluihin johtavan kehitysreitin solutyypeissä, mutta erityisen voimakkaasti vaikutus ilmenee varhaisissa kehitysmuodoissa. EPO siis kiihdyttää punasoluja tuottavien CFU-GEMM- ja BFU-E -solujen jakautumista ja hengissä säilymistä, jolloin muodostuvien punasolujen määrä lisääntyy. EPO myös kiihdyttää hemoglobiinin muodostumista.


title: Erytropoietiini

text: Luuytimen ohella EPO:lla on vaikutuksia myös useissa muissa kudoksissa. Nämä vaikutukset tunnetaan kuitenkin melko huonosti, ja niiden merkitys EPO:n biologisen roolin ja sen lääkkeellisen käytön kannalta on toistaiseksi epäselvä.


title: Erytropoietiini

text: Kliinisessä käytössä on CHO-soluissa tuotettu rekombinantti ihmisen erytropoietiini eli ihmisen omaa hormonia vastaava tuote, joka valmistetaan yhdistelmä-DNA-tekniikkaa käyttäen soluviljelmissä. Koska EPO:n luontainen muodostuminen tapahtuu munuaisissa, munuaisten vajaatoimintaan liittyy usein anemia, jota voidaan hoitaa EPO:n avulla. EPO:n käyttöaiheita ovat myös mm. aplastinen anemia ja useat muut anemian tyypit sekä syöpää sairastavien sytostaattihoidon aiheuttamien verimuutosten hoito. EPO nostaa anemiapotilaan veren punasolujen määrää ja hemoglobiinipitoisuutta sekä kohottaa yleiskuntoa ja jaksamista. Lyhytkestoisesti käytettynä se on turvallinen eikä käyttöön yleensä liity haittavaikutuksia. Pitkäkestoisessa käytössä EPO voi kuitenkin aiheuttaa sydän- ja verenkiertoelimistöön kohdistuvia haittoja, kuten verenpaineen nousua ja kohonnutta verisuonitukosten riskiä.


title: Erytropoietiini

text: Epo parantaa suorituskykyä kohottamalla kudosten hapensaantia, kun veressä happea kuljettavan hemoglobiinin määrä kasvaa. Tämän vuoksi EPOa on käytetty doping-aineena etenkin kestävyyslajeissa ja pitkäkestoisia aerobisia suoritteita sisältävissä lajeissa. EPO on luokiteltu kiellettyjen aineiden listalle suoritusta parantavana aineena, mutta sen testaukseen liittyy edelleen haasteita. Koska kysymyksessä on elimistön oma hormoni, testissä pitää pystyä erottamaan elimistön oma ja elimistöön keinotekoisesti tuotu hormoni. Pitkäaikaiseen EPO:n käyttöön liittyy kuitenkin terveysriskejä, joista parhaiten tunnetaan verenpaineen nousu ja verisuonitukosten riskin kasvaminen.


title: Erytropoietiini

text: Varsinaisen EPO:n käytön sijasta urheilija voi toiminnallaan pyrkiä stimuloimaan oman elimistönsä EPO-tuotantoa oleskelemalla olosuhteissa, joissa happea on ilmassa tavallista vähemmän (”korkean paikan leiri” tai alppimaja). Tällöin ilman alhainen happiosapaine saa aikaan EPO:n tuotannon kiihtymisen munuaisissa.


title: Erytropoietiini

text: Epon viikkoannos maksaa 350–400 euroa ja sitä on käytettävä 1–1½ kuukautta. EPO:n sakeuttama veri voi johtaa veritulppaan. Luontaisesti korkeita veriarvoja esiintyy joskus vuoristossa asuvilla, erästä harvinaista veritautia potevilla ja jos suvussa esiintyy tietty geenimutaatio, kuten Mäntyranta-Teurajärvi-suvussa, jossa tunnettuja hiihtäjiä ovat Eero Mäntyranta ja Pertti Teurajärvi.


title: Erytropoietiini

text: EPO on ollut Kansainvälisen olympiakomitean kiellettyjen aineiden listalla jo vuodesta 1990, mutta luotettava testimenetelmä otettiin käyttöön vasta Sydneyn kesäolympialaisissa 2000.


title: Erytropoietiini

text: Suomen hiihtoliiton henkilöitä tuomittiin vuonna 2011 vankeusrangaistuksiin törkeästä petoksista EPO-douppauksen yhteydessä.


title: Suomalaisten Kemistien Seura

text: Suomalaisten Kemistien Seura (SKS) on yksi kolmesta Suomen Kemian Seuran (SKKS) jäsenyhdistyksestä. Vuonna 1919 perustettu seura pyrkii edistämään kemiaa ja sen sovellutuksia, erityisesti kemian tutkimusta ja -teollisuutta. Seuran jäseneksi otetaan kemistin pätevyyden osoittaneita hakijoita. Seura harjoittaa kokous-, julkaisu- ja esitelmätoimintaa. SKS antaa nuorille kemisteille ja lahjakkaille kemian opiskelijoille stipendejä ja palkintoja.


title: Suomalaisten Kemistien Seura

text: Ensimmäinen suomalainen kemianalalla toimiva yhdistys oli Kemistiklubi, jonka perustivat Suomen Polyteknillisen opiston opiskelijat. Se aloitti toimintansa 1891 Gustaf Kompan ehdotuksesta. Finska Kemistsamfundet perustettiin samana vuonna. Se sai myöhemmin nimen Suomen Kemistiseura. Vuonna 1919 suomenkieliset kemistit perustivat Suomalaisten Kemistien Seuran. Ensimmäisenä puheenjohtajana toimi kansleri Komppa. Seura itsenäistyi 1924 Suomalaisten Teknikkojen Seurasta.


title: Suomalaisten Kemistien Seura

text: Seura on myöntänyt vuodesta 1937 erittäin ansioituneille kemisteille Johan Gadolinin muistoksi lyödyn Gadolin-mitalin, johon on kullan lisäksi sekoitettu hieman gadoliniumia. Mitali on myönnetty vuoteen 2000 mennessä yhteensä kymmenelle henkilölle. Mitalilla on palkittu seuraavat henkilöt:


title: Pekka Rautakallio

text:
Pekka Olavi ”Rocky” Rautakallio (s. 25. heinäkuuta 1953 Pori) on suomalainen entinen jääkiekkoilija ja nykyinen jääkiekkovalmentaja, joka oli pelipaikaltaan puolustaja.
Hyvänä luistelijana ja erinomaisena laukojana tunnettu Rautakallio oli yksi parhaista suomalaisista jääkiekkoilijoista 1970-luvun lopussa ja 1980-luvun alussa. Hän oli ensimmäinen suomalainen pelaaja, joka pelasi ssa (1982).


title: Pekka Rautakallio

text: Rautakallio pelasi 165 maaottelua seitsemissä jääkiekon maailmanmestaruuskisoissa.


title: Pekka Rautakallio

text: Suomessa hänen seurajoukkueensa olivat Porin Ässät vuosina 1968–1975 ja 1977–1979 sekä HIFK Hockey vuosina 1982–1987. Rautakallio on nuorin SM-sarjan aikana maalin tehnyt pelaaja. Hän oli 4. maaliskuuta 1969 avausmaalinsa tehdessään 15 vuoden, seitsemän kuukauden ja seitsemän vuorokauden ikäinen.


title: Pekka Rautakallio

text: Pohjois-Amerikassa Pekka Rautakallio pelasi WHA:n Phoenix Roadrunnersissa sekä NHL:n Atlanta Flamesissa ja Calgary Flamesissa.


title: Pekka Rautakallio

text: Ensimmäisen tuntuman valmentamiseen Rautakallio sai syksyllä 1990 ryhtyessään Kiekko-Espoon B-junioreiden valmentajaksi. Tämä pesi kesti vain vuoden verran. Kaudella 1993–1994 Rautakallio nosti valmentamansa sveitsiläisen Rapperswill-Jonan pääsarjatasolle NLA-liigaan. Tämän jälkeen hän valmensi seuraa vielä seuraavatkin neljä kautta.


title: Pekka Rautakallio

text: Kaudelle 1998–1999 Rautakallio nimettiin Espoon Bluesin päävalmentajaksi, mutta pesti päättyi ennenaikaisesti irtisanomiseen jo 28. marraskuuta.


title: Pekka Rautakallio

text: Seuraavaksi kaudeksi Rautakallio palasi Sveitsiin, ensiksi kahdeksi vuodeksi Bernin päävalmentajaksi ja tämän jälkeen kahdeksi vuodeksi Zürichiin. Neljän vuoden Sveitsin rupeaman jälkeen Rautakallio kutsuttiin takaisin Espoo Bluesiin korvaamaan potkut saanut Hannu Virta joukkueen päävalmentajana.


title: Pekka Rautakallio

text: Kaudelle 2005–2006 Rautakallio palasi jälleen Sveitsiin, HC Ambri-Piottan päävalmentajaksi. Kaksivuotinen pesti päättyi irtisanomiseen jälkimmäisen kauden puolivälissä ja hänet korvasi kanadalainen, myös pitkään Sveitsissä valmentanut Larry Huras


title: Pekka Rautakallio

text: Tämän jälkeen Rautakallio piti kaksi vuotta taukoa valmentamisesta, kunnes tarttui tilaisuuteen ryhtyä kasvattajaseuransa Ässien valmentajaksi tuomaan ryhtiä ja kokemusta joukkueen tekemiseen muutaman vuoden rämpimisen jälkeen. Porissa Rautakallio viihtyi sillä erää kaksi kautta ennen kuin luovutti vetovastuun kakkosvalmentajalleen Karri Kivelle siirtyen itse uusien haasteiden pariin. Huhtikuussa 2011 hänet valittiin KHL:n Riian Dinamon päävalmentajaksi. Rautakallion alaisuudessa Dinamo selviytyi ensimmäisellä kaudella konferenssin puolivälieriin. Toinen kausi päättyi kuitenkin kesken ja Rautakallio irtisanottiin tehtävästään 5. marraskuuta 2012 Dinamon ollessa KHL:n läntisen konferenssin viimeisenä.


title: Pekka Rautakallio

text: KHL-jakson jälkeen Rautakallio piti jälleen hetken aikaa taukoa valmentamisesta kunnes kutsuttiin jälleen Poriin kaksivuotisella sopimuksella korvaamaan potkut saanut Pekka Virta. Rautakallio itse sai potkut Ässistä 10. helmikuuta 2016.


title: Pekka Rautakallio

text: Suomen Jääkiekkomuseo on aateloinut Rautakallion Suomen Jääkiekkoleijonaksi numerolla 91. Hänen mukaansa on nimetty vuosittain SM-liigan parhaalle puolustajalle myönnettävä Pekka Rautakallio -palkinto.


title: Pekka Rautakallio

text: Jääkiekon ohella Rautakallio pelasi myös jalkapalloa Musan Salamassa ja Porin Ässien jalkapallojoukkueessa.


title: Tedi Papavrami

text: Tedi Papavrami (s. 13. toukokuuta 1971 Tirana, Albania), on albanialainen viulisti, nykyisin Ranskan kansalainen. Hän aloitti viulunsoiton nelivuotiaana ensin isänsä Robert Papavramin johdolla. Jo 8-vuotiaana hän esiintyi Tiranan sinfoniaorkesterin kanssa.


title: Tedi Papavrami

text: 1982 hän sai Ranskan valtion stipendin. Silloin vielä hyvin eristyneestä, kommunistisesta Albaniasta hän pääsi opiskelemaan maan johtajan Enver Hoxhan luvalla. Näin hänelle avautui mahdollisuus opiskella Pierre Amoyalin johdolla Pariisin Pariisin konservatoriossa (CNSMP). Myöhemmin hän jatkoi opintojaan Lausannessa ja Lontoossa. Hänen opettajinaan ovat olleet Zino Francescatti ja Viktoria Mullova. Hän on voittanut useita viulukilpailujA: 1985 Papavrami voitti Rodolfo Lipitzer -kilpailun, 1986 hän sai Pariisin konservatorion palkinnon, 1992 George Enescu-palkinnon ja 1993 ensimmäisen palkinnon sekä yleisön erikoispalkinnon Sarasate-kilpailussa.


title: Tedi Papavrami

text: Papavrami on konsertoinut useimmissa Euroopan maissa ja myös Aasiassa. Suomen ensivierailu tapahtui Iitin musiikkijuhlilla 2004. Hänen keskeistä ohjelmistoaan ovat sekä uusi että vanha kamarimusiikki ja viulusoolot. Papavrami on levyttänyt muun muassa Brahmsin viulusonaatteja, Paganinin kapriisit, Prokofjevin viulukonserttoja ja Bachin kuusi sooloviulusonaattia ja partiittaa (AEON, 2005).


title: Tedi Papavrami

text: Papavrami näytteli ranskalaisessa tv-elokuvassa "Vaarallisia suhteita" ("Les liaisons dangereuses", 2003) kuvitteellisen viulisti Raphael Dancenyn roolissa.


title: Tedi Papavrami

text: Vuodesta 2000 lähtien Papavrami on kääntänyt kuuluisan albanialaisen kirjailijan Ismail Kadaren teoksia ranskaksi.


title: John Terry

text: John George Terry (s. 7. joulukuuta 1980 Lontoo) on englantilainen uransa päättänyt jalkapalloilija, joka pelasi keskuspuolustajan paikalla. Terry tunnetaan urastaan Chelseassa ja oli joukkueen pitkäaikainen kapteeni. Terry päätti uransa lokakuussa 2018 ja aloitti Aston Villan apuvalmentajana.


title: John Terry

text: Terry pelasi Chelsean edustusjoukkueessa 19 kautta. Hän voitti joukkueen kanssa neljä kertaa Englannin Valioliigan mestaruuden sekä kerran Mestarien liigan.


title: John Terry

text: Terry pelasi amatöörisarjassa Senrab FC:ssä ennen siirtymistään West Hamin ja West Hamin jälkeen Chelsean junioriryhmään. Chelsean edustusjoukkueessa hän debytoi lokakuussa 1998. Välissä hän kävi lainassa Nottinghamissa. Chelsean kapteeniksi hänet nimettiin kaudella 2003-2004. Kaudella 2004-2005 Terry voitti Chelseassa liigamestaruuden, liigacupin ja Community Shieldin. Samana vuonna muut valioliigapelaajat nimesivät hänet vuoden pelaajaksi.


title: John Terry

text: Huhtikuun neljännellä viikolla 2017 John Terry ja Chelsea ilmoittivat, ettei Terry jatka peliuraansa Chelsean edustusjoukkueessa. Hän vakuutti kuitenkin jatkavansa uraansa jossain muualla.


title: John Terry

text: Terry on pelannut Englannin maajoukkueessa 78 ottelua ja tehnyt niissä kuusi maalia. Hän oli mukana joukkueessa 2004 EM-kisoissa. Hänet nimettiin myös mukaan Englannin miehistöön vuoden 2006 MM-kisoihin. Kun David Beckham erosi vuoden 2006 MM-kisojen jälkeen Englannin jalkapallomaajoukkueen kapteeninvirastaan, John Terry valittiin maajoukkueen uudeksi kapteeniksi.


title: Jorma Panula

text: Jorma Juhani Panula (s. 10. elokuuta 1930 Kauhajoki) on suomalainen kapellimestari. Panula tunnetaan myös säveltäjänä, sovittajana ja erityisesti Sibelius-Akatemian orkesterinjohdon opettajana. Hänen kapellimestariopissaan ovat olleet muun muassa kansainvälisenkin uran luoneet kapellimestarit Esa-Pekka Salonen, Jukka-Pekka Saraste, Osmo Vänskä, Sakari Oramo, Susanna Mälkki ja Mikko Franck.


title: Jorma Panula

text: Panula tunnetaan ärhäkkänä ja temperamenttisena muusikkona ja pedagogina, joka ei peittele pohjalaista taustaansa. Myös antamissaan haastatteluissa hän on ollut hyvin suorapuheinen.


title: Jorma Panula

text: Panula valmistui Sibelius-Akatemiasta ensin kanttori-urkuriksi vuonna 1950 ja myöhemmin kapellimestariksi 1953 opettajanaan Leo Funtek. Hän jatkoi kapellimestariopintojaan Ruotsin Lundissa ja Alankomaiden Hilversumissa.


title: Jorma Panula

text: Panula toimi Lahden kaupunginteatterin kapellimestarina 1953–1955, Tampereen Teatterin kapellimestarina 1955–1958, Helsingin Kansanteatteri-Työväenteatterin kapellimestarina 1958–1962, Suomen Kansallisoopperan kapellimestarina 1962–1963 sekä Turun filharmonisen orkesterin taiteellisena johtajana ja pääkapellimestarina vuosina 1963–1965, Helsingin Kaupunginorkesterin ylikapellimestarina 1965–1972, Tapiola Sinfoniettan kapellimestarina 1987–1988 ja Aarhus Symfoniorkesterin taiteellisena johtajana 1970–1973. Helsingin kaupunginorkesteri teki Panulan johdolla ensimmäisen Yhdysvaltain-kiertueensa 1968. Panula on johtanut HKO:ta neljän vuosikymmenen aikana 250 kertaa. Vuosina 1973–1993 hän toimi Sibelius-Akatemian orkesterinjohdon professorina. Nykyään Panula opettaa orkesterinjohtoa Tukholman kuninkaallisessa musiikkikorkeakoulussa. Mestarikursseja Panula on pitänyt muun muassa Suomessa, Ruotsissa, Virossa, Italiassa, Venäjällä, Yhdysvalloissa ja Australiassa.


title: Jorma Panula

text: Panula on säveltänyt oopperoita, joiden aiheet liittyvät Pohjanmaan historiaan, kuten Jaakko Ilkka 1978 ja Jokiooppera 1983. Hänen melodisissa sävellyksissään on kansanomaisia vaikutteita, ja häntä on ylistetty soitintamisen ja dramatiikan tajusta.


title: Jorma Panula

text: Vaasassa on järjestetty vuodesta 1999 lähtien noin joka kolmas vuosi Jorma Panula -kapellimestarikilpailu, jonka voittajat ovat 1999 virolainen Olari Elts, 2003 suomalainen Eva Ollikainen, 2006 liettualainen Vytautas Lukočius ja 2009 bulgarialainen Yordan Kamzhalov.


title: Jorma Panula

text: Vuonna 1997 Panulalle myönnettiin Ruotsin kuninkaallisen tiedeakatemian musiikkipalkinto. 10. marraskuuta 2006 Tasavallan presidentti Tarja Halonen myönsi Jorma Panulalle akateemikon arvonimen, jota Panula kommentoi tyylilleen ominaisesti: ”En minä tuommoista ymmärrä. Hävettää. En tiedä, kuinka suhtautua, tämmöistä suurta meininkiä. Olen pelimannimies.” Panula sai myös Pro Finlandia -palkinnon vuonna 1982, Kritiikin kannukset 1962, Bartók-mitalin 1981, säveltaitelijain valtionpalkinnon 1990; Suomen Kulttuurirahaston palkinnon 1993 ja Etelä-Pohjanmaan liiton kulttuuripalkinnon vuonna 2000. Vuonna 2010 hän sai Wihurin säätiön kunniapalkinnon.


title: Jorma Panula

text: Jorma Panula on naimisissa sellisti Marja Kantola-Panulan kanssa. Hänen ensimmäinen vaimonsa (1952–1992) oli näyttelijä Helena Haavisto ja heillä on kaksi tytärtä, näyttelijät Terhi Panula ja Anu Panula sekä pojat Petri Panula ja Sami Panula.


title: Kirkkolanniemi

text: Kirkkolanniemi on Suonenjoen kaupunginosa, kaupunginosa nro 1, joka rajoituu etelässä Suonteen järveen, idässä siitä laskevaan Suonenjokeen ja lännessä Savon rataan. Alueella on pääasiassa 1950- ja 1960-luvulla rakennettuja omakotitaloja. Alue on luultavasti saanut nimensä Suonenjoen ensimmäisen, 1800-luvulla puretun kirkon mukaan. Noilta ajoilta on säilynyt pystyssä vanha kellotapuli. Kirkkolanniemi on Suonenjoen vanhaa keskustaa. 1900-luvun alkupuolella alueella sijaitsi myös saha, joka lopetti toimintansa 1940-luvulla. Alueella sijaitsi Suonenjoen kunnan keskusta aina 1970-luvulle saakka.


title: Kirkkolanniemi

text: Huomattavia Kirkkolanniemellä olevia rakennuksia ovat Suonenjoen lukio, Suonenjoen kirkko, kotiseutumuseo ja seurakuntakeskus, Suonenjoen rautatieasema, veturitallit ja asemamakasiinit sekä Asemakadun alkupään liike- ja asuinkiinteistöt.


title: Ben Renvall

text: Tancred Benjamin (Ben) Renvall (3. huhtikuuta 1903 Suomusjärvi – 9. huhtikuuta 1979 Helsinki) oli suomalainen kuvanveistäjä.


title: Ben Renvall

text: Koulunsa päätettyään Ben Renvall lähti sotaan ja osallistui Aunuksen retkeen 1919. Sen jälkeen hän aloitti työn höyrylaivan lämmittäjänä. Sittemmin Renvall opiskeli Suomen Taideyhdistyksen piirustuskoulussa 1927–1932 ja aloitti terrakottaveistosten valun ja polton. Hän toimi samalla vuosina 1927–1934 kuvanveistäjä Wäinö Aaltosen apulaisena. Hän avusti Turun Hirvensalossa Tampereen Hämeensillan veistosten figuurissa "Eränkävijä", sitten NMKY:n talossa sijaitsevassa työhuoneessa "Veronkantajan" ja Aaltosen uudessa Kulosaaren ateljeessa "Kauppiaan" ja "Suomen neidon" tekoa. Hän on myös veistänyt Kulosaaren sankaripatsaan "Kuoleva Soturi" Helsingin Leposaaressa v. 1941.


title: Ben Renvall

text: Renvallin teoksia oli ensi kertaa esillä 1930. Hän toimi kuvanveiston opettajana Suomen Taideakatemian koulussa 1941–1953. Renvall muutti Lallukan taiteilijakotiin 1959.


title: Ben Renvall

text: Renvallin ensimmäinen vaimo oli kuvanveistäjä Essi Renvall (o.s. Lähde). Toisen avioliiton hän solmi taidemaalari Pirkko Lanton kanssa. Ben Renvallilla oli ensimmäisestä avioliitostaan kolme lasta ja toisesta neljä. Hänen lapsiaan ovat muun muassa valokuvaaja Simo Rista, mediataitelija Markus Renvall ja taiteilija Seppo Renvall.


title: Ben Renvall

text: Renvallille myönnettiin Pro Finlandia -palkinto 1953 ja "Cavaliere al Merito della Republica Italiana" (Rooma 1960). Taiteilijaeläkkeen hän sai 1961. Renvall on ollut kahteen otteeseen Venetsian biennaalin Suomen osaston komissaari.


title: Ben Renvall

text:
Salon kaupungissa Jokirannassa Vilhonkadun päässä on pronssiveistos Seppä Lauri vuodelta 1963. Perimätiedon mukaan seppä Lauri on ensimmäinen nimeltä tunnettu Salon asukas. Kun kauppalasta tuli kaupunki vuonna 1960, käynnistettiin patsashanke sepän kunniaksi. Kustannuksia katettiin lahjoituksilla ja vastaperustetun kaupungin määrärahoilla.
Renvall valmisti vuonna 1944 ensimmäiset suomalaisille elokuvan tekijöille jaettavat Jussi-patsaat. Elokuvatoimittaja Annikki Arni muisteli vuosia myöhemmin, että Jussi-palkinnon perustamisvaiheessa "Elokuvajournalistit" lähetti toimittaja Paula Talaskiven kertomaan patsasideasta Renvallille. Hän lupautui tekemään alkuperäispatsaan ja muotin ilmaiseksi.


title: In the Zone

text: In the Zone on Britney Spearsin vuonna 2003 julkaistu popalbumi. Se äänitettiin vuonna 2003 ja julkaistiin 18. marraskuuta 2003. Albumin ensimmäinen single oli "Me Against the Music", jolla oli mukana Madonna. Toinen single oli "Toxic", josta tuli Spearsin uran isoimpia hittejä. Kolmas single oli "Everytime", joka on rauhallinen balladi. Kappale menestyi hyvin ja sijoittui singlelistan kärkeen muun muassa Britanniassa. Kappale on arveltu kertovan Britneyn päättyneestä suhteesta Justin Timberlakeiin. Neljäs single oli "Outrageous", joka ei menestynyt edellisten hittien tapaan. Albumi myi ensimmäisellä viikollaan 609 000 kappaletta. "In the Zonea" on myyty yli kuusi miljoonaa kappaletta ja se sai Yhdysvalloissa tuplaplatinaa. Yhdysvalloissa "In the Zonea" on myyty 2 987 000 kappaletta. Britney Spears on ollut mukana kirjoittamassa ja säveltämässä kahdeksaa "In the Zonen" kappaleista.


title: Virtuaalipalvelin

text: Virtuaalipalvelimet vastaavat tavallisia palvelimia sillä erotuksella, että virtuaalipalvelimissa käyttäjä ei omista laitetta kokonaan, vaan samassa koneessa ajetaan virtuaalisesti monta palvelinta. Virtuaalipalvelinalusta voi olla useaa tyyppiä: sellaista joka tarjoaa kokonaisen virtuaali-pc:n, jolloin käyttäjä voi käyttää sitä kuin tietokonetta (asentaa oman käyttöjärjestelmän jne.) taikka sellaista, jossa käyttöjärjestelmä on kiinteä eikä sitä pysty vaihtamaan.


title: Frank Synott

text: Frank Allan Synott (28. joulukuuta 1891 Chatham, New Brunswick, Kanada – 12. lokakuuta 1945 Boston, Massachusetts, Yhdysvallat) oli yhdysvaltalainen jääkiekkoilija. Synott pelasi Yhdysvaltojen joukkueessa kaksissa olympialaisissa, 1920 ja 1924. Molemmilla kerroilla joukkue voitti hopeaa. Seuraurallaan Synott pelasi Boston A.A. Unicornsissa kaudella 1919–1920.


title: Sven Tumba

text: Sven Olof Gunnar Tumba (alun perin sukunimeltään Johansson (vaihtoi vuonna 1965 viralliseksi sukunimekseen lempinimensä "Tumba", jonka oli saanut nuoruusvuosiensa kotipaikan, Tumban taajaman mukaan), 27. elokuuta 1931 Tukholma – 1. lokakuuta 2011 Danderyd) oli ruotsalainen jääkiekon olympiamitalisti ja maailmanmestari sekä maajoukkuetason jalkapalloilija ja golfaaja. Jääkiekkoa hyökkääjänä pelannut Tumba pelasi neljissä talviolympialaisissa ja 14 maailmanmestaruuskilpailuissa.


title: Sven Tumba

text: Tumba (Johansson) pelasi numerolla 17 sekä seurajoukkueessaan Djurgårdenissa että Ruotsin jääkiekkomaajoukkueessa ”Tre Kronorissa”. 1950- ja 1960-luvuilla Tumba voitti maajoukkueessa talviolympialaisten pronssia Oslossa 1952 ja hopeaa Innsbruckissa 1964 sekä maailmanmestaruuden vuosina 1953, 1957 ja 1962. Yhteensä hänelle kertyi seitsemän MM-mitalia. Boston Bruins valitsi hänet vuonna 1957 ensimmäisenä eurooppalaispelaajana NHL:n harjoitusleirille.


title: Sven Tumba

text: Tumballa on edelleen Ruotsin maajoukkueen maaliennätys, 186 maalia 245 maaottelussa, vuosilta 1950–1966. Hän voitti jääkiekossa kahdeksan Ruotsin mestaruutta.


title: Sven Tumba

text: Jalkapalloilijana Tumba pelasi Djurgårdenin jalkapallojaostossa, jossa voitti Ruotsin mestaruuden vuonna 1959. Hän pelasi myös Ruotsin maajoukkueessa viidessä ottelussa. Golfissa Tumba nousi pelaajana Ruotsin edustusjoukkueeseen ja teki erittäin merkittävän työn muun muassa ratasuunnittelijana lajin kehittämiseksi Ruotsissa. Hän myös esitteli lajin Neuvostoliiton alueelle. Ruotsin-mestaruuden hän voitti myös vesihiihdossa.


title: Sven Tumba

text: Tumba valittiin kansainvälisen jääkiekkoliiton kunniagalleriaan ensimmäisten joukossa vuonna 1997. Hän kuoli Danderydin sairaalassa 1. lokakuuta 2011 sairasteltuaan jonkin aikaa. Hänet on haudattu Engelbrektinkirkolle, Tukholmaan.


title: Sven Tumba

text: Suomalainen 1960- ja 70-lukujen kiekkotähti Timo "Tumba" Turunen (s. 1948 ) sai lempinimensä Sven Tumban mukaan.


title: Palkealan ortodoksinen seurakunta

text:
Palkealan ortodoksinen seurakunta oli suomalainen ortodoksinen seurakunta luovutetussa Karjalassa. Se kuului Karjalan hiippakunnan kuudenteen valvontapiiriin. Seurakunnan alue käsitti Raudun, Metsäpirtin, Sakkolan ja Vuokselan kunnat.
Palkealan seurakunnassa oli 1 675 jäsentä vuonna 1935. Suurin osa seurakunnan jäsenistä asui Raudussa. Metsäpirtissä oli noin 260 ja Sakkolassa 35 seurakunnan jäsentä.


title: Palkealan ortodoksinen seurakunta

text: Palkealan seurakunnan pääkirkko sijaitsi Raudun kunnan Palkealan kylässä. Lisäksi Raudun Vakkilan kylässä oli profeetta Elian tšasouna. Aiemmin oli ollut tšasounat myös Palkealassa (purettu 1892) ja Sakkolan Petäjärvellä (poistettu käytöstä 1929). Molemmat seurakunnan pyhäköt vaurioituivat talvisodassa ja ne on purettu myöhemmin.


title: Palkealan ortodoksinen seurakunta

text: Raudussa oli ortodoksinen seurakunta ainakin jo 1500-luvulla ja Palkeala oli tämän seurakunnan keskuksena. Seurakunta muutettiin luterilaiseksi 1600-luvun alussa Ruotsin harjoittaman luterilaistamisen johdosta. Palkealan alueen ortodoksit kuuluivat 1700-luvulta lähtien Inkerinmaan puoleiseen Matoksin seurakuntaan, kunnes Palkealan seurakunta perustettiin vuonna 1865.


title: Palkealan ortodoksinen seurakunta

text: Palkealan seurakunta lakkautettiin muiden luovutettujen alueiden seurakuntien tavoin vuonna 1949.


title: Ismail Kadaré

text: Ismail Kadare (s. 28. tammikuuta 1936 Gjirokastër, Albania) on albanialainen kirjailija. Hän kirjoittaa enimmäkseen albaniaksi, jonkin verran myös ranskaksi. Kadare sai ensimmäisen kansainvälisen Booker-palkinnon vuonna 2005.


title: Ismail Kadaré

text: Kadare opiskeli opettajaksi. Hänen ensimmäinen romaaninsa ilmestyi Albaniassa 1963 ("Kuolleen armeijan kenraali"). 1975 hän joutui Albanian vallanpitäjien epäsuosioon eikä saanut töitään julki kolmeen vuoteen. Sittemmin tulivat julki hänen eräät päätyönsä (englanniksi "The Great Winter" 1977, "The Three-Arched Bridge" 1978, "The Palace of Dreams" 1981). Kadare muutti Pariisiin 1990 juuri ennen Albanian kommunistivallan kukistumista. Hän on kirjoittanut lukuisia runoja, kannanottoja, artikkeleita ja romaaneja.


title: Ismail Kadaré

text: Kadaren teoksista on suomennettu "Kuolleen armeijan kenraali" (Gummerus, 1972), "Kivisen kaupungin kronikka" (Gummerus, 1976), "Särkynyt huhtikuu" (Gummerus, 2006), "Kolme surulaulua Kosovolle" (Faros, 2009) ja "Seuraaja" (Into Kustannus, 2012).


title: Euklidinen geometria

text: Euklidinen geometria on geometrian osa-alue, jolla tarkoitetaan yleensä tasoa ja kolmiulotteista avaruutta tutkivaa geometriaa. Euklidisiksi kutsutaan myös useampiulotteisia avaruuksia, joilla on samat ominaisuudet.


title: Euklidinen geometria

text: Euklidinen geometria on nimetty kreikkalaisen matemaatikon Eukleides Aleksandrialaisen mukaan.


title: Euklidinen geometria

text: Eukleideen teosta "Alkeet" pidetään aksiomaattisen matematiikan eräänä perusteoksena. Teoksessa Eukleides esittää viisi aksioomaa, joista hän johtaa loogisella päättelyllä satoja lähinnä geometrisia teoreemoja ja todistaa ne.Viidettä aksioomaa kutsutaan yleensä paralleeliaksioomaksi. Sen tasolle pätevä muotoilu on: Pisteen, joka ei ole annetulla suoralla, läpi voidaan piirtää ainoastaan yksi suora joka ei leikkaa annettua suoraa. Epäeuklidisissa geometrioissa mahdollisten suorien määrä on muu kuin yksi.


title: Euklidinen geometria

text: Eukleideen aksioomista on sittemmin luovuttu matematiikan täsmällisyyden kehittyessä. David Hilbert kehitti nykyään käytössä olevat euklidisen geometrian aksioomat, Hilbertin aksioomat.


title: Euklidinen geometria

text: Viidennen eli paralleeliaksiooman epäiltiin pitkään olevan muiden Eukleideen aksioomien seurausta, jolloin sen voisi poistaa aksioomaluettelosta. Yrityksiä johtaa se muista aksioomista tehtiin paljon. Vasta 1800-luvulla pystyttiin osoittamaan, ettei paralleeliaksiooma seuraa muista Eukleideen aksioomista, ts. että on mahdollista muodostaa epäeuklidinen geometria, jossa kaikki muut Eukleideen aksioomat ovat voimassa, mutta paralleeliaksiooma ei. Asian voi nykyisin todistaa luomalla äärimmäisen yksinkertaisen, muutamasta pisteestä koostuvan tasogeometrian, jossa neljä ensimmäistä aksioomaa pätevät, mutta paralleeliaksiooma ei. Tällöin tulos yleistyy kaikkiin Eukleideen neljää ensimmäistä aksioomaa käyttäviin geometrioihin. Todistus on yksinkertainen, mutta tällainen ajattelu oli ennen modernin matematiikan syntyä vierasta - ajateltiin että euklidisen geometrian tulokset voi todistaa vain perinteisessä euklidisessa geometriassa.


title: Euklidinen geometria

text: Euklidisessa koordinaattigeometriassa tason pisteiden formula_1 ja formula_2 välinen etäisyys, ns. "euklidinen etäisyys", lasketaan Pythagoran lausetta hyödyntäen:


Euklidinen geometria


title: Fagerholmin II hallitus

text: Fagerholmin II hallitus oli Suomen tasavallan 40. hallitus. Hallitus oli hallituspohjaltaan punamultahallitus, jonka muodostivat Suomen Sosialidemokraattinen Puolue, Maalaisliitto ja RKP.


title: Fagerholmin II hallitus

text: Vuoden 1956 presidentinvaalin ratkaisevalla kolmannella kierroksella olivat olleet vastakkain edellinen pääministeri Urho Kekkonen ja eduskunnan puhemies Karl-August Fagerholm. Kekkosen tultua valituksi uudeksi tasavallan presidentiksi maaliskuun alusta lukien presidentti J. K. Paasikivi antoi Fagerholmille tehtäväksi uuden hallituksen muodostamisen. Fagerholmin hallitus sai Kekkosen hallitukselta perinnökseen jo sitä repineet maataloustuloa, hintoja ja palkkoja koskeneet erimielisyydet, jotka kärjistyivät maaliskuun alussa puhjenneiksi yleislakoksi ja maataloustuotteiden luovutuslakoksi. Jälkimmäinen tosin päättyi jo Fagerholmin hallituksen astuessa toimeensa, koska Maataloustuottajain Keskusliitto MTK katsoi vaatimustensa tulleen täytetyiksi uuden hallituksen ohjelmassa. Yleislakon kannalta tilanne oli sikäli erikoinen, että puolueet, jotka olivat varsin lähellä työmarkkinoilla avoimesti taistelevia osapuolia, istuivat samassa hallituksessa. Tämä olikin sovun aikaansaamiseksi erittäin tärkeää, mutta samalla se rasitti suuresti puolueiden yhtenäisyyttä, etenkin SDP:tä, jota vaivasivat vakavat, paljolti Väinö Leskiseen ja Emil Skogiin henkilöityneet sisäiset jännitteet.


title: Fagerholmin II hallitus

text: Fagerholmin hallituksen oikeusministerin virkaa hoiti aluksi sisäministeri Vilho Väyrynen oman toimensa ohella. Slloinen oikeusministeriön nuorempi hallitussihteeri Kai Korte on muistelmissaan arvellut, että kivuliaasti saavutettu hallituksen poliittinen tasapaino edellytti jakojäännökseksi muodostuneen oikeusministerin paikan jättämistä aluksi avoimeksi ja sen täyttämistä myöhemmin henkilöllä, joka ei järkyttäisi kyseistä tasapainoa. Oikeuskansleri Olavi Honka huomautti erään presidentin esittelyn yhteydessä, että oikeusministerin paikan pitäminen ilman vakituista haltijaa oli viikosta viikkoon ja lopulta kuukaudesta kuukauteen jatkuessaan suorastaan valtiosäännön vastaista. Toukokuussa 1956 virkaan nimitettiin Helsingin tuomiokunnan tuomari, lakitieteen lisensiaatti, poliittisesti sitoutumaton Arvo Helminen. Helminen oli oikeusministeri toisessa polvessa, koska hänen isänsä, lakitieteen tohtori Heimo Helminen oli toiminut samassa tehtävässä Vennolan toisessa hallituksessa vuosina 1921–1922.


title: Fagerholmin II hallitus

text: Fagerholmin hallitus lupasi ohjelmassaan pyrkiä turvaamaan kansalaisten työnsaannin ja oikeudenmukaisen tulonjaon eri yhteiskuntaryhmien välillä sekä rahan arvon pysymisen vakaana. Samalla luvattiin pyrkiä verorasituksen keventämiseen. Kaikki nämä olivat kiitettyjä ja yhteisesti hyväksyttyjä päämääriä; sen sijaan käsitykset siitä, mitä ne käytännössä tarkoittivat ja miten ne olivat toteutettavissa, menivät jyrkästi ristiin. Näiden erimielisyyksien kärjistyminen varsinkin SDP:n sisällä johti hallituksen eroon toukokuussa 1957 ja pian koko sosialidemokraattisen puolueen muodolliseenkin kahtiajakoon.


title: Fagerholmin II hallitus

text: Hallitus toimi 3. maaliskuuta 1956 – 27. toukokuuta 1957 451 päivää.


title: Tero Similä

text: Tero Similä (s. 26. helmikuuta 1980 Ylivieska) on suomalainen maastohiihtäjä. Hän edustaa Ounasvaaran Hiihtoseuraa. Aikaisemmin hän edusti Ylivieskan Kuulaa ja häntä ovat valmentaneet muun muassa Erkki Mustola ja Reijo Jylhä.


title: Tero Similä

text: Similä voitti urallaan neljä suomenmestaruutta, yhdeksän SM-hopeaa ja yhdeksän pronssia. Hän osallistui talviolympialaisiin Torinossa 2006 ja maailmanmestaruuskilpailuihin Oberstdorfissa 2005, Sapporossa 2007, Oslossa 2011 ja Val di Fiemmessä 2013. Similän paras henkilökohtainen sijoitus arvokilpailuissa oli Oberstdorfin MM-kisojen yhdistelmäkilpailun kolmastoista sija.


title: Tero Similä

text: Maastohiihdon maailmancupissa Similä sijoittui kahdesti kymmenen parhaan joukkoon. Helmikuussa 2005 hän oli Falunissa yhdistelmäkilpailun kahdeksas ja maaliskuussa 2006 kahdeksas Oslon 50 kilometrin vapaan tyylin kilpailussa.


title: Tero Similä

text: Similä työskentelee urheiluvälinemyyjänä Rovaniemellä.


title: Tero Similä

text: Similä kärysi dopingista keväällä 2014. Similän 9. maaliskuuta 2014 antama näyte sisälsi kiellettyä EPO-hormonia. Hän sai kahden vuoden toimintakiellon ja kaikki hänen tuloksensa 9. maaliskuuta 2014 lähtien hylättiin. Suomen Hiihtoliitto päätti lokakuussa 2014 vaatia Similältä 40 000 euron korvaukset kilpailusopimuksen rikkomisen vuoksi.


title: Tero Similä

text: Doping-käryn julkistamisen yhteydessä Similä ilmoitti lopettavansa hiihtouransa. Hän kuitenkin palasi takaisin kisoihin kilpailukiellon päättymisen jälkeen vuonna 2016.


title: Raatti

text: Raatti on kylä Nilsiän kunnassa Pohjois-Savossa samannimisen järven länsipuolella ja Syväri-järven itärannalla, noin 13 kilometriä koilliseen Nilsiän kirkonkylältä.


title: Raatti

text: Kylä on aktiivisesti mukana monenlaisessa toiminnassa, ja tarjoaa erilaisia harraste-mahdollisuuksia niin vanhoille kuin nuorillekin.


title: Anapola Mushkadiz

text: Anapola Mushkadiz on meksikolainen näyttelijä.


title: Anapola Mushkadiz

text: Mushkadiz esiintyi Carlos Reygadasin ohjaamassa elokuvassa "Batalla en el Cielo" (2005), joka oli ehdolla Cannesin elokuvajuhlilla Kultaisen Palmun saajaksi. Mushkadiz ei aiemmin ollut toiminut lainkaan näyttelijänä, vaan hän on ammatiltaan taidesuunnittelija. Sittemmin hän on esiintynyt myös italialaisen Alex Infascellin ohjaamassa kauhuelokuvassa "Hate 2 O".


title: Sukselaisen I hallitus

text: Sukselaisen I hallitus oli Suomen tasavallan 41. hallitus. Hallituksen muodostivat Maalaisliitto, Ruotsalainen kansanpuolue, sosialidemokraattien oppositio ja Suomen kansanpuolue.


title: Sukselaisen I hallitus

text: Toimikautensa aluksi hallitus isännöi Neuvostoliiton puoluejohtajan Nikita Hruštšovin ja pääministerin Nikolai Bulganinin vierailua Suomessa ja ajoi eduskunnassa läpi lain vuoden 1956 yleislakon aikana tehtyihin rikoksiin ja rikkomuksiin syyllistyneiden armahtamisesta.


title: Sukselaisen I hallitus

text: Kesäkuussa 1957 hallitus esitti eduskunnalle taloudellisen hätäohjelman, johon sisältyi hintojen ja verojen korotuksia sekä lapsilisien yhden maksuerän siirtäminen yli vuodenvaihteen. Ohjelman vesitti kuitenkin SKDL:n lapsilisäasiassa aloittama jarrutus, jonka vuoksi päätöksen teko siirtyi ohi vuosineljänneksen päättymisen. Kykenemättä suoriutumaan maksuistaan valtio joutui laittomaan tilaan. Vastalauseeksi tälle RKP veti ministerinsä pois hallituksesta heinäkuun alussa 1957 ja näiden tilalle nimitettiin yksi kansanpuoluelainen ja kaksi maalaisliittolaista ministeriä. Elokuussa 1957 kesken kesäloman koolle kutsuttu eduskunta yritti "mätäkuun valtiopäivillä" löytää ratkaisua valtiontalouden pulmiin, mutta tuloksetta.


title: Sukselaisen I hallitus

text: Syyskuun alussa hallitusta puolestaan täydennettiin viidellä SDP:n skogilaisen vähemmistön niin kutsutulla ”ottopoikaministerillä”. SDP:n johto paheksui nimityksiä voimakkaasti, koska puolueen päättävät elimet oli asiassa sivuutettu. SDP vaati kyseisiä ministereitä eroamaan hallituksesta ja näiden kieltäydyttyä ilmoitti, etteivät nämä edustaneet puoluetta hallituksessa. Pääministeri Sukselainen katsoi kuitenkin hallituksensa pohjan laajenneen 66:sta 90 kansanedustajaan. Tapaus kiihdytti SDP:ssa puhjenneita sisäisiä kiistoja ja johti osaltaan puolueen hajoamiseen. Repeämä ulottui lisäksi ammattiyhdistysliikkeeseen SAK:n opposition perustaessa muutamaa vuotta myöhemmin uuden keskusjärjestön Suomen Ammattijärjestön (SAJ). Myös Työväen Urheiluliitto (TUL) hajosi.


title: Sukselaisen I hallitus

text: Niin kutsuttuihin ottopoikaministereihin kuulunut, vain 27-vuotias Olli J. Uoti oli Suomen siihen saakka nuorin valtioneuvoston jäsen; hänet syrjäytti Paasion toisen hallituksen opetusministeriksi helmikuussa 1972 tullut 26-vuotias Ulf Sundqvist.


title: Sukselaisen I hallitus

text: Hallitus toimi 27. toukokuuta 1957 – 29. marraskuuta 1957 187 päivää. Hallitus sai lokakuussa eduskunnalta vasemmistopuolueiden esittämän epäluottamuslauseen äänin 75−74 ja jatkoi toimitusministeristönä marraskuun lopulle.


title: Saattohinaaja

text: Saattohinaaja (englanniksi "escort tug") on hinaajatyyppi, joka on köydellä kiinni säiliöaluksen tai muun suuren aluksen perässä. Hinaaja seuraa täydessä vauhdissa mukana ja tarvittaessa ohjaa saatettavaa alusta, hidastaa sitä tai pysäyttää sen kokonaan.


title: Saattohinaaja

text: Baltimax-säiliöalus pysähtyy 14 solmun (26 km/h) nopeudesta noin 10 laivanmitan eli noin 3 kilometrin matkalla. Alus kuitenkin menettää helposti ohjattavuutensa koneiden käydessä täydellä teholla takaperin. Siksi käytetään ja usein nimenomaan vaaditaan käytettäväksi saattohinaajaa.


title: Saattohinaaja

text: Saattohinaajan noin 80-metrinen keulaköysi kiinnitetään säiliöaluksen perään avomerellä. Hinaajan on kyettävä ohjaamaan säiliöalusta vetämällä sen perästä sivulle ja vaihtamaan nopeasti puolta, jotta kääntyminen pysähtyy. Perinteinen hinaaja kellahtaa kuitenkin herkästi kumoon, jos hinausköyteen kohdistuu äkillinen veto. Siksi saattohinaaja vaatii erityissuunnittelua, vaikka se saaristoväylällä ja satamassa toimii kuten tehokas tavallinen satamahinaaja. Saattohinaajalle alusten saattaminen on mahdollista kovassakin merenkäynnissä, sillä vakiovoimavintturi pitää köyden kireyden haluttuna.


title: Saattohinaaja

text: Saattohinaajat jaetaan kahteen ryhmään sen perusteella, että ovatko potkurit aluksen perässä ("stern drive") vai aluksen pohjan alla ("tractor tug").


title: Petri Skriko

text: Petri Kalevi Skriko (s. 13. maaliskuuta 1962 Lappeenranta) on entinen jääkiekkoilija. Pelipaikaltaan Skriko oli laitahyökkääjä.


title: Petri Skriko

text: Skriko aloitti uransa SM-liigassa 1980 Saimaan Pallon paidassa pelattuaan jo sitä ennen SaiPan riveissä yhden kauden I-divisioonassa. Kaudella 1983–1984 Skriko teki SM-liigauransa ennätyksen saalistamalla 32 pelatussa ottelussa 25 maalia ja 26 syöttöpistettä. Kauden jälkeen Vancouver Canucks varasi Skrikon NHL:ään kahdeksannella kierroksella numerolla 157. Hän siirtyi Canuksiin syksyllä 1984.


title: Petri Skriko

text: Kuuden ja puolen kauden Canucks-ura päättyi kun Skriko kaupattiin Boston Bruinsiin kesken kauden 16. tammikuuta 1991. Kaupassa Bruins luovutti Canucksille toisen kierroksen varausvuoron seuraavan kesän varaustilaisuuteen. Canucks käytti vuoron varaamalla Mike Pecan. Skriko pelasi kauden loppuun Bruinsin organisaatiossa, mutta tilille kertyi vain 28 peliä.


title: Petri Skriko

text: Seuraavalla kaudella 1991–1992 Skriko ehti pelata kahdeksan ottelua Bruinsin paidassa ennen kuin hänet 29. lokakuuta treidattiin jälleen. Nyt suuntana oli Winnipeg Jets, joka luovutti Bostonille keskushyökkääjä Brent Ashtonin. Kauden 1992–1993 alussa Skriko teki vapaana pelaajana sopimuksen San Jose Sharksin kanssa, mutta pelasi siellä vain 17 ottelua ennen sopimuksen purkua ja siirtymistään takaisin SM-liigaan. Skriko pelasi kauden loppuun Kiekko-Espoon joukkueessa ja teki 18 ottelussa yhdeksän tehopistettä. Tämän jälkeen Skriko pelasi vielä kuusi kautta Tanskan pääsarjassa Herning Blue Foxin joukkueessa. Tänä aikana Skriko oli voittamassa neljästi Tanskan-mestaruutta.


title: Petri Skriko

text: NHL:ssä Skrikon saldoksi kertyi runkosarjassa yhteensä 541 ottelua, joissa syntyi 183 maalia ja 222 syöttöä eli yhteensä 405 tehopistettä. Pudotuspeleissä hän keräsi 28 ottelussa viisi maalia ja yhdeksän syöttöä eli 14 tehopistettä.


title: Petri Skriko

text: Pelaajauransa jälkeen Skriko on toiminut valmentajana muun muassa SaiPassa ja Tanskassa, jossa hän myös pelasi peliuransa loppuvuosina. SaiPassa Skrikon pelinumero 9 on jäädytetty ja nostettu Kisapuiston jäähallin kattoon. Kesällä 2006 Skriko aloitti pelaajatarkkailijana NHL-seura Washington Capitalsin organisaatiossa. Skriko on valittu Suomen Jääkiekkoleijonaksi numerolla 141.


title: Petri Skriko

text: Skriko on naimisissa Agnes Skrikon kanssa.


title: Kymen vaalipiiri

text: Kymen vaalipiiri oli Suomen eduskuntavaalien vaalipiiri vuosina 1948–2013. Vaalipiiri käsitti Kymenlaakson ja Etelä-Karjalan maakuntien alueet. Vuoden 2011 vaaleissa Kymestä valittiin eduskuntaan kaksitoista kansanedustajaa. Vuonna 2013 vaalipiiri yhdistettiin Etelä-Savon vaalipiirin kanssa, ja niistä muodostettiin Kaakkois-Suomen vaalipiiri. Vuosina 1950–1988 vaalipiiriä käytettiin myös presidentin valitsijamiesvaaleissa.


title: Kymen vaalipiiri

text: Kymen vaalipiiri muodostettiin vuonna 1948, kun entiset Kymen läänin läntinen ja Kymen läänin itäinen vaalipiiri yhdistettiin. Nämä olivat perua vastaavista Viipurin läänin vaalipiireistä, jotka nimettiin uudelleen vuonna 1945, kun suurin osa Viipurin läänistä luovutettiin Neuvostoliitolle. Vuonna 1948 vaalipiiristä valittiin vielä 32 kansanedustajaa, kun Karjalan siirtoväki äänesti pääosin entisen kotipaikkansa mukaan Kymen läänin vaalipiirin ehdokkaita. Vuonna 1949 Kymen lääniin ja siten Kymen vaalipiiriin liitettiin Uudenmaan läänistä Anjalan, Elimäen, Iitin, Jaalan ja Kuusankosken kunnat.


title: Kymen vaalipiiri

text: Lakkautettaessa 2013 vaalipiiriin kuuluneet kunnat olivat Hamina, Iitti, Imatra, Kotka, Kouvola, Lappeenranta, Lemi, Luumäki, Miehikkälä, Parikkala, Pyhtää, Rautjärvi, Ruokolahti, Savitaipale, Taipalsaari ja Virolahti.


title: Kymen vaalipiiri

text: Vaalipiirin entisiä kuntia olivat Anjala, Anjalankoski, Elimäki, Haapasaari, Jaala, Joutseno, Karhula, Kuusankoski, Kymi, Lappee, Lauritsala, Nuijamaa, Saari, Simpele, Sippola, Suomenniemi, Uukuniemi, Valkeala, Vehkalahti ja Ylämaa.


title: Anal Cunt

text: Anal Cunt oli yhdysvaltalainen grindcore -yhtye. Seth Putnam perusti sen vuonna 1988 Massachusettsissa.


title: Anal Cunt

text: Anal Cunt herätti huomiota epäkorrekteilla kappaleillaan, kuten ”I Sent Concentration Camp Footage to America's Funniest Home Videos”, ”I Sent a Thank You Card to the Guy Who Raped You”, ”I Lit Your Baby on Fire”, ”You're Pregnant, So I Kicked You in the Stomach” ja ”Chris Barnes is a Pussy”.


title: Anal Cunt

text: Yhtyeen sanoituksissa keskeisiä teemoja olivat muun muassa naisviha, homofobia, antisemitismi ja rasismi. Yhtyeen sanoituksissa esiintyi myös loukkauksia muita saman genren yhtyeitä sekä Anal Cuntin entisiä jäseniä kohtaan. Yhtyeen kaikkea pilkkaava, mitään kumartelematon ja kieron huumorintajun sävyttämä linja piti, sillä esimerkiksi kappaletta "You're In A Coma" innostuttiin soittamaan Putnamin tapauksen jälkeen.


title: Anal Cunt

text: Lokakuussa 2004 Putnam sai sairauskohtauksen ja vaipui kahdeksi kuukaudeksi koomaan nautittuaan crackia, heroiinia, alkoholia ja suuren määrän Ambien-unilääkettä. Lääkärit uskoivat Putnamin joutuvan vegetatiiviseen tilaan loppuelämäkseen, mutta hän toipui. Keikoille Putnam palasi, tosin ensimmäisen esiintymisensä hän joutui hoitamaan istualtaan.


title: Anal Cunt

text: Yhtyeen solisti Seth Putnam kuoli 11. kesäkuuta 2011 sydänkohtaukseen. Putnamin kuoleman aikaan Anal Cunt oli parhaillaan studiossa nauhoittamassa uutta materiaalia. Tämän jälkeen yhtye lopetti toimintansa. Kitaristi Josh Martin kuoli tapaturmaisesti toukokuussa 2018.


title: Ventoniemi

text: Ventoniemi Oy on vuonna 1928 perustettu linja-autoliikennettä harjoittava perheyritys. Ventoniemi Oy liikennöi vakiovuoroliikennettä Uudenmaan ja Hämeen alueilla. Ventoniemi Oy on hyvin merkittävä tilausajoliikenteen hoitaja Uudellamaalla ja pääkaupunkiseudulla. Busseja (65 kpl) Ventoniemellä on 16-paikkaisista pikkubusseista isoon 66-paikkaiseen bussiin asti. Varikot sijaitsevat Hyvinkäällä, Jokelassa, Lammilla, Riihimäellä ja Mäntsälässä. Yhtiön perusti Väinö Ventoniemi vuonna 1928 aloittaen taksiliikenteen Mäntsälässä. 1950-luvulla liiketoiminnan kasvaessa rakennettiin Jokelaan liiketilat ja autotallit huoltotiloineen. Ventoniemi Oy on mm. yritysostojen myötä kasvanut. 70-luvulla toiminnan yhä kasvaessa rakennettiin Hyvinkäälle uudet toimitilat, ja samalla toimialat eriytettiin osakeyhtiöihin, jolloin syntyivät Ventoniemi Oy ja Ventoniemen Sora Oy.


title: Ventoniemi

text: Henkilökuntaa Ventoniemi-yhtiöillä on n. 150.


title: Ventoniemi

text: Ventoniemen Sora Oy jalostaa ja toimittaa soraa ja kiviaineksia Etelä-Suomen rakentajille ja rakennusteollisuudelle. Kuljetuskalustona 15 perävaunullista kuorma-autoa. Ventoniemen Sora Oy toimittaa kaikki rakentamiseen tarvittavat soralaadut.


title: Ventoniemi

text: Ventoniemi Yhtiöt on edelleen perheyritys ja yritystoimintaa hoitaa jo kolmas polvi.


title: Ventoniemi

text: Perustajan, Väinö Ventoniemen, poika Tapio Ventoniemi (1936–2015)) toimi yrityksessä nuoresta lähtien ja vielä senkin jälkeen kun jäi virallisesti eläkkeelle vuonna 2000.


title: Tauno Hannikainen

text: Tauno Heikki Hannikainen (26. helmikuuta 1896 Jyväskylä – 12. lokakuuta 1968 Helsinki) oli suomalainen kapellimestari. Hannikainen opiskeli sellonsoittoa muun muassa Pablo Casalsin johdolla Pariisissa 1920-luvun alussa ja orkesterinjohtoa Pariisissa, Wienissä ja Berliinissä vuosina 1924–1930. Hän toimi Chicagon sinfoniaorkesterin apulaiskapellimestarina vuosina 1947–1950 ja Helsingin kaupunginorkesterin ylikapellimestarina vuosina 1951–1963. Tauno Hannikainen oli säveltäjä P. J. Hannikaisen poika. Hänen veljensä Ilmari, Arvo ja Väinö Hannikainen olivat myös merkittäviä konserttimuusikoita ja säveltäjiä.


title: Tauno Hannikainen

text: Hannikainen palasi Suomeen, kun Chicagon orkesterin johtoon nousi Rafael Kubelík, mikä oli Hannikaiselle suuri pettymys, kun hän ei odotustensa vastaisesti saanut itse paikkaa. Hän katsoi olevansa Kubelíkia arvostetumpi kapellimestari ja merkittävien konserttien kritiikin perusteella olikin, mutta hän johti paljon populaarikonsertteja ollessaan "adjacent conductor". Hän ei halunnut jäädä Kubelíkin alaiseksi, mutta jos valituksi olisi tullut joku hänen mielestään merkittävämpi, kuten Arturo Toscanini, Wilhelm Furtwängler tai Bruno Walter, hän olisi jäänyt.


title: Tauno Hannikainen

text: Hannikainen on haudattu Hietaniemen hautausmaan Taiteilijainmäelle.


title: Tauno Hannikainen

text: Kansalliskirjastoon on digitoitu Hannikaisen 621 nauhaa käsittävä kelanauhakokoelma, jossa on nauhoituksia hänen omista konserteistaan ja kollegoiden konserteista sekä perhekeskusteluja. Nauhoituksista monet ovat NEB-radioyhtiön lähetyksistä tehtyjä nauhoituksia ajalta, jolloin Hannikainen asui Yhdysvalloissa. Nauhoissa on eniten hänen omista esityksistään tehtyjä taltiointeja, muun muassa Chicagon kaudelta 1940-luvulta. Hannikaisen kuoleman jälkeen nauhat oli lahjoitettu Jyväskylän konservatoriolle, jolla ei kuitenkaan ollut varaa arkistoida niitä. Kapellimestari Tuomas Hannikainen löysi ne vuonna 2000 konservatorion rehtorin autotallista.


title: Alençon

text: Alençon on Normandiassa, Ranskassa sijaitseva Ornen departementin pääkaupunki. Kaupunki kuuluu Basse-Normandien hallintoalueeseen. Kaupunki sijaitsee noin 170 kilometrin päässä Pariisista. Vuonna 2006 kaupungin asukasluku oli 28 458 ja väestötiheys 2 664,4 asukasta neliökilometrillä.


title: Alençon

text: Kaupungin merkittävin teollisuudenala on muoviteollisuus.


title: Kati Venäläinen

text: Kati Susanna Venäläinen (o.s. Sundqvist, s. 15. helmikuuta 1975 Noormarkku) on Noormarkun Nopsaa edustava suomalainen hiihtäjä. Venäläinen on 164 senttimetriä pitkä ja hän painaa 58 kilogrammaa. Venäläisen valmentajana toimi hänen miehensä Mika Venäläinen.


title: Kati Venäläinen

text: Venäläisen paras saavutus on sprinttihiihdon MM-hopea vuoden 2001 MM-kisoista. Venäläinen on ollut mukana kolmissa olympialaisissa (1998, 2002 ja 2006). Niistä paras henkilökohtainen sijoitus on takaa-ajon 16. sija Salt Lake Cityssä 2002. Sen lisäksi hän on sijoittunut 41:nneksi perinteisen tyylin 15 kilometrillä 1998, 28:nneksi perinteisen tyylin 10 kilometrillä ja seitsemänneksi viestissä 2002 sekä 29:nneksi sprintissä, 44:nneksi perinteisen tyylin 10 kilometrillä ja seitsemänneksi viestissä 2006.


title: Kati Venäläinen

text: Maailmancupissa Venäläinen on sprintissä ollut parhaimmillaan kolmas (28. helmikuuta 2000 Tukholmassa), muilla matkoilla yhdeksäs (Falunissa 2001 10 km:llä).


title: Rudi Ball

text: Rudi Ball (27. maaliskuuta 1910 Berliini – syyskuu 1975 Johannesburg) oli saksalainen jääkiekkoilija. Pelipaikaltaan Ball oli hyökkääjä.


title: Rudi Ball

text: Ball oli ainoa juutalainen Saksan joukkueessa talviolympialaisissa 1936.


title: Rudi Ball

text: Ball nimettiin Hockey Hall of Fameen vuonna 2004.


title: Rudi Ball

text: Ball aloitti uransa Berliner SC -joukkueessa, jossa hän pelasi 1928–1933. Tämän jälkeen hän pelasi vuoden EHC St. Moritzissa, ja kaksi vuotta Diavoli Rossi Nerissä, kunnes palasi takaisin Berliner SC:hen, jossa jatkoi vuoteen 1944. Vuodet 1946–1948 Ball pelasi vielä SG Eichamp Berlinissä, jonka jälkeen hän muutti Etelä-Afrikkaan. Etelä-Afrikassa Ball edusti Tigers IHC:tä kaudella 1949–1950 ja Wolves IHC:tä kaudella 1950–1951. Ball lopetti uransa vuonna 1952. Uransa aikana Ball voitti Saksan jääkiekkomestaruuden kahdeksan kertaa ja Etelä-Afrikan mestaruuden kerran (1951). Ball on myös kolminkertainen Spengler Cupin voittaja.


title: Rudi Ball

text: Maajoukkueurallaan Ball esiintyi Saksan paidassa 49 kertaa. Näissä otteluissa hän teki 19 maalia. Saksan rivissä hän oli voittamassa olympiapronssia 1932 ja MM-hopeaa 1930. Ball ja miekkailija Helene Mayer olivat ainoat juutalaiset osallistujat Saksan joukkueissa vuoden 1936 olympialaisissa. Vuonna 2004 Ball valittiin Kansainvälisen jääkiekkoliiton Hall of Fameen.


title: Siirtolinja

text: Signaalin siirrossa siirtolinja on tavallisesti kahden pisteen välinen suljettu yhteys, jota pitkin signaali voi edetä. Se voi rakenteeltaan olla esimerkiksi parikaapeli, koaksiaalikaapeli tai aaltoputki. Jotta signaalin siirrossa ei tapahtuisi vääristymistä, siirtolinjan kuorma voidaan sovittaa siirtolinjan ominaisimpedanssiin.


title: Siirtolinja

text: Kun johtimen pituus on suurempi kuin kuudestoistaosa signaalin aallonpituudesta, perinteinen piiriteoria on riittämätön, koska siinä ei huomioida signaalin rajallista etenemisnopeutta. Tällöin aletaan soveltaa siirtolinjateoriaa.


title: Siirtolinja

text: Käytettäessa siirtolinjalle oheista sijaiskytkentää, sen ominaisimpedanssi voidaan laskea seuraavasti:


title: Siirtolinja

text: Kaavassa formula_2 on siirtolinjan ominaisimpedanssi, joka riippuu siirtolinjan johtimen sarjaresistanssista "R", sarjainduktanssista "L", eristeen konduktanssista "G", kapasitanssista "C" sekä signaalin kulmataajuudesta formula_3.


title: Siirtolinja

text: Yhtälöstä nähdään, että pienillä kulmataajuuksilla formula_4 siirtolinjan impedanssi riippuu pääosin sen häviöllisistä komponenteista ("R" ja "G"), reaktiivisten komponenttien jäädessä merkityksettömän pieniksi.


title: Siirtolinja

text: Suurilla kulmataajuuksilla formula_5 reaktiiviset termit dominoivat, jolloin yleensä tehdään oletus häviöttömästä siirtolinjasta merkitsemällä "R" ja "G" nolliksi. Tällöin edellä oleva yhtälö sievenee muotoon:


title: Siirtolinja

text: Jos impedanssisovitusta ei ole tehty, signaali voi heijastua sen edetessä siirtolinjassa. Impedanssisovituksessa kuormitusimpedanssi sovitetaan siirtolinjan ominaisimpedanssiin siten, että signaalin heijastumista ei tapahdu. Heijastuneen aallon suhdetta syötettyyn aaltoon kuvaa heijastuskerroin Γ. Rajapinnan impedanssien avulla lausuttuna sen suuruus on:


title: Siirtolinja

text: missä


title: Siirtolinja

text: Heijastuskertoimen itseisarvo on aina välillä 0…1. Sen arvon ollessa nolla, Γ=0, saadaan kaikki syötetty teho siirtymään kuormaan. Arvon ollessa yksi, Γ=1, kaikki syötetty teho heijastuu takaisin impedanssin epäjatkuvuuskohdasta. Epäsovitetussa siirtolinjassa syötetty ja heijastunut aalto summautuvat muodostaen seisovan aallon. Tällöin jännitteen amplitudin vaihtelut on mahdollista mitata eri kohdista siirtolinjaa.


title: Siirtolinja

text: Heijastuksista aiheutuu signaalin vääristymistä ja tehohäviöitä. Siksi siirtolinja tulee päättää ominaisimpedanssin suuruiseen kuormaan, jotta heijastukset linjassa saadaan minimoitua ja siirtyvä teho näin maksimoitua.


title: Siirtolinja

text: Oikein päätetyssä siirtolinjassa


title: Siirtolinja

text: Impedanssisovitus toteutetaan sähkötekniikassa kytkemällä lähteen ja kuorman väliin siirtolinja tai muu sovitin. Pelkkä heijastus voidaan eliminoida vaimentimella tai suuntakytkimellä. Yleinen etenevän aallon sovitus (optiikassa, akustiikassa, kvanttimekaniikassa) tehdään yhdistämällä siirtolinjoja, joissa on sopiva aaltoimpedanssi.


title: Siirtolinja

text: Optiikassa impedanssisovitus saadaan aikaan ohuilla pinnoituksilla (ohutkalvo-optiikka), jotka toimivat siirtolinjoina.


title: Siirtolinja

text: Impedanssisovitusta käytetään muun muassa toteutettaessa seuraavia sähköopin ja elektroniikan sovelluksia:


title: Siirtolinja

text:
Jos siirtolinjalla havaitaan signaalin heikkenemistä tai halutaan suurempi signaalikohinasuhde, käytetään linjaohjainta.
Linjaohjain, tyypillisesti erikoisoperaatiovahvistin, vahvistaa siirrettävän signaalin ennen siirtolinjaa.
Tällöin siirtolinjan toiseen päähän tarvitaan linjavastaanotin, joka muuntaa signaalin takaisin alkuperäiseen amplitudiinsa.
Linjaohjaimella voidaan vähentää myös yhteismuotoisia häiriöitä käyttämällä instrumentointivahvistimeksi kytkettyä linjaohjainta.


title: Aimo Rikka

text: Aimo Rikka (23. tammikuuta 1915 Kotka – 17. tammikuuta 2006 Helsinki) oli suomalainen kommunisti, joka toimi Suomi-Neuvostoliitto-Seuran pääsihteerinä vuosina 1944–1947 sekä myöhemmin suomalais-neuvostoliittolaisen kauppakamarin pääsihteerinä.


title: Aimo Rikka

text: Työläisperheestä lähtöisin ollut Rikka kirjoitti ylioppilaaksi vuonna 1935 ja opiskeli Teknillisessä korkeakoulussa. Hänet valittiin 1937 Akateemisen Sosialistiseuran (ASS) puheenjohtajaksi ja siellä hän tutustui vasemmistoälykköihin kuten Mauri Ryömään ja Elvi Sinervoon. Talvisodan aikana Rikka yritti piiloutua maan alle, mutta jäi kiinni ja joutui Ryömän tavoin vankileirille Tammisaareen. Sodan jälkeen perustettiin vuonna 1940 Suomen-Neuvostoliiton rauhan ja ystävyyden seura, jossa Ryömä toimi puheenjohtajana ja Rikka sihteerinä. Järjestön suosio kasvoi nopeasti, joten viranomaiset lakkauttivat sen. Jatkosodan aikana Rikka oli jälleen maan alla ja pyöritti Suomen Kommunistisen Puolueen (SKP) salaista toimintaa. Hän ajautui tällöin kilpailuun samoissa tehtävissä toimineen Yrjö Leinon kanssa. Vuonna 1942 Valpo sai selville Rikan salaisen asunnon sijainnin, jolloin hänet pidätettiin ja tuomittiin kuolemaan. Presidentti Risto Ryti kuitenkin armahti hänet 1943 ja tuomio muutettiin elinkautiseksi. Rikka vapautui sodan päätyttyä vuonna 1944.


title: Aimo Rikka

text: Jatkosodan jälkeen Rikasta tuli vastaperustetun uuden Suomi-Neuvostoliitto-Seuran pääsihteeri. Hän joutui kuitenkin pian epäsuosioon SKP:ssä. Suurimpana syynä tähän olivat kriittiset näkemykset Neuvostoliitosta, joita hän oli esittänyt vierailtuaan ensi kertaa Moskovassa vuonna 1946. Hänet syrjäytettiin SNS:n johdosta seuraavana vuonna ja erotettiin lopulta SKP:stä kesällä 1952 ”puoluevastaisuudesta” syytettynä. Vuonna 1968 Rikalle tarjottiin mahdollisuutta palata puolueeseen, mutta hän ei ottanut jäsenkirjaa vastaan. Hän toimi 1947–1983 suomalais-neuvostoliittolaisen kauppakamarin pääsihteerinä ja sai 1972 konsulin arvonimen.


title: Risto Mattila

text: Risto Mattila (s. 4. helmikuuta 1981 Kannus) on suomalainen uransa lopettanut lumilautailija ja big airin maailmanmestari vuodelta 2003.


title: Risto Mattila

text: Mattila oli Salt Lake Cityn olympialaisissa 2002 16:s ja Torinon olympialaisissa 2006 kymmenes half-pipessa. Hän voitti urallaan muun muassa US Openin (2005), European Openin (2005) ja Nissan X-Trailin (2007).


title: Risto Mattila

text: Vuoden suomalainen lumilautailija Mattila oli vuosina 2003 ja 2004.


title: Risto Mattila

text: Mattila aloitti lumilautailun 13-vuotiaana Louekalliolla yhdessä olympia-pronssimitalisti Markku Kosken kanssa. Hänen seuransa on Snowboard Junkies. Hän harrastaa lumilautailun lisäksi tennistä, skeittausta ja breakdancea. Lumilautailu on kuitenkin ainoa laji, jota hän on harrastanut kilpailumielessä.


title: Uittamo

text: Uittamo on kaupunginosa Turussa, noin neljä kilometriä etelään keskustasta. Naapurikaupunginosia ovat pohjoisessa Pihlajaniemi ja Puistomäki sekä idässä ja etelässä Ispoinen. Lännessä alue rajoittuu mereen, Hirvensalon manner-Turusta erottavaan Pitkäsalmeen. Uittamon asukasluku on 4 066 (2015).